KRITIKAN KEK RUHAINIES - 'BAKER' TAK AMBIL HATI, AKUI MASA PADAT & ADA TEMPAHAN LAIN

Pembuat kek, Syauki Khozaid tampil menjelaskan perkara sebenar selepas kek hari jadi pelakon Ruhainies menjadi tular berikutan rekaan berwajah pelik dan melucukan. Syauki berkata, dia kekurangan masa untuk menyiapkan kek berkenaan selepas pihak Ruhaines membuat tempahan dua hari sebelum majlis ulang tahun aktres tersebut.

Sedar dengan risiko yang bakal dihadapi, Syauki berkata, dia tetap mahu mencabar diri dalam memberikan kelainan pada rekaan kek istimewa itu: "Sebenarnya ia tempahan saat akhir. Hanya dua hari saja diperuntukkan untuk buat kek ni.

"Mereka tak minta pun bentuk kek seperti itu. Mereka cuma beritahu tema iaitu putih dan merah jambu dan dekorasi semua serah pada saya. Saya beritahu perancang majlis yang saya nak buat kek lain dari yang lain. Sebab saya nak cabar diri saya," katanya.

Klik untuk gambar besar

Dalam pada itu, Syauki mengakui sebagai pembuat kek yang beroperasi secara kecil-kecilan di rumah, dia tidak dapat memberi fokus sepenuhnya kepada kek berkenaan berikutan terpaksa menyiapkan tempahan lain. Tambahnya lagi, dia hanya tidur satu jam sahaja semata-mata untuk menyiapkan kek tersebut.

"Saya ni homebaker, semua benda saya buat seorang diri. Masa yang saya ada itu memang sangat padat. Dalam masa sama saya juga ada tempahan yang lain. Saya hanya tidur satu jam saja semata-mata nak siapkan kek itu," ujarnya.

Sementara itu, Syauki turut menjelaskan dia menerima tempahan tersebut berikutan peluang seperti ini hanya datang sekali. Katanya, secara tidak langsung dia dapat belajar dari kesilapan sambil menggunakan sepenuhnya kemahiran sedia ada.

"Ada orang komen kenapa saya masih ambil tempahan itu walaupun saya tahu saya ada tempahan lain dan tak mampu nak buat. Saya rasa peluang hanya datang sekali, jadi saya gunakan peluang ni dan gunakan semua kemahiran yang saya ada untuk mencabar diri agar saya boleh belajar dari kesilapan.

"Kalau kita tak belajar dari kesilapan sampai bila kita nak tahu kemampuan diri kita. Sebab tu kita kena mencuba, kalau kita tak cuba kita tak tahu kesilapan apa yang kita buat," tuturnya.

Selain itu, Syauki berkata, dia tidak mengambil serius kecaman serta komen negatif netizen dan sentiasa berfikiran positif: "Saya tak ambil hati pun sebab semua ada pendapat masing-masing. Saya dah mencabar diri saya dan dah buat yang terbaik. Kek itu pun sampai dengan jayanya, yang penting pelanggan happy. Ruhainies pun happy," jelasnya.

www.myartis.com / Sumber & foto: mStar, Instagram Syauki Khozaid & Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA MUDAH KAHWIN & CERAI PUN MUDAH" - ELLIE DEDAH TAK PERNAH MINTA SEUTAS RANTAI ATAU DUIT, HANYA MAHU KESETIAAN

"Saya kenal lelaki (Azri) ini 19 tahun atau 22 tahun termasuk perkenalan sebelum berkahwin. Jadi saya tahu perubahannya dari segi body language semua. Jadi saya faham dan saya tak mahu bertanya kerana kita pernah laluinya.

"Kadang-kadang dia seperti tidak hidup di dalam rumah… Saya ni bawa pergi malam pun saya dah seronok. Dapat barang pre-loved pun suka kerana bagi saya momen itu bukan lagi barang atau material. Tak perlu pun terbangkan saya ke London atau Paris," luahnya.

"Dia mudah kahwin dengan saya dan cerai pun mudah... Sepanjang hidup dengan dia saya tak pernah mintak seurat rantai, barang kemas, cincin berlian atau apa... Apa yang saya perlukan kesetiaan, saya tak pernah mintak duit sebulan RM5,000 ke kerana wang bukan isunya...

Klik untuk gambar besar

"Its always about love," cerita pelakon dan pengarah, Ellie Suriaty yang mendedahkan kemanisan rumah tangganya selama 19 tahun sudah tidak dirasai sebelum mengambil keputusan untuk berundur diri dari perkahwinannya dengan pelakon Azri Iskandar.

Meluahkan isi hatinya kepada pengacara Datuk Aznil Hj Nawawi dalam program Hard To Heard, Ellie berkata perubahan pada Azri sudah mula kelihatan dan dia tidak mahu meneruskan kehidupan bersamanya sebegitu.

Ujar Ellie, sepanjang perkahwinan bersama Azri, dia tidak pernah meminta barang kemas mahupun duit, sebaliknya hanya kesetiaan yang dipinta.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILAPOR HILANG SEJAK NOVEMBER - BEKAS PEMBACA BERITA, ZALINA AZMAN MASIH BELUM DITEMUI

Bekas personaliti TV3 iaitu Zalina Azman sehingga kini masih belum dijumpai walaupun segala usaha mencari sudah dilakukan, sejak dilaporkan hilang pada November tahun lepas.

Menerusi laporan di Harian Metro, Ketua Polis Daerah Shah Alam, Asisten Komisioner Mohd Iqbal Ibrahim berkata, pihaknya menerima laporan daripada keluarga Zalina, mengenai kehilangannya pada 29 November tahun lalu.

"Dalam laporan itu, anak Zalina cuba mencari dan menghubungi ibunya sejak 24 November bagi memaklumkan datuk dimasukkan ke hospital namun gagal. Pada 29 November, anaknya dan bapa saudara datang ke rumah ibunya di Seksyen 3 dan mendapati kereta ibunya berada di tepi rumah.

Klik untuk gambar besar

"Pengadu mendapati keadaan di dalam rumah tidak tersusun, turut ditemui beg duit milik ibunya yang mengandungi kad pengenalan, lesen memandu, kad bank, kad kredit, kunci kereta serta wang tunai RM600. Bagaimanapun ibunya tidak dijumpai. Segala usaha mencari sudah dijalankan namun gagal menemui mangsa," katanya.

Pihak polis juga turut membuat hebahan kepada umum berkaitan kehilangan bekas pembaca berita berusia 58 tahun itu bagi membantu siasatan. Dalam pada itu, polis meminta orang ramai yang mempunyai maklumat boleh memaklumkan kepada Pegawai Penyiasat Sarjan Sabturia Lorong atau Balai Polis Seksyen 6 Shah Alam di talian 03-5519 4622.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALYA IMAN AKUI LEBIH SELESA BERBAHASA INGGERIS, BAHASA MELAYU TERUK

"Pertamanya Alya mengaku Alya sangat teruk dalam Bahasa Melayu. Sebabnya adalah kerana Alya dulu tinggal di Syria dan di Syria, bahasa kedua mereka adalah Bahasa Perancis.

"Walaupun Alya ada ramai kawan-kawan Melayu di Syria, tapi hampir setiap masa Alya dengan Baba, Alya berkomunikasi dalam Bahasa Inggeris. Dalam keluargapun kami lebih banyak bercakap dalam Bahasa Inggeris dan Alya pun dah terbiasa.

"Bila balik daripada Syria pun Alya masuk Sekolah International, jadi kawan-kawan Alya kebanyakannya adalah bangsa asing dan kami bercakap dalam Bahasa Inggeris.

"Tambahan lagi, di tempat kerja juga Alya berkomunikasi dalam Bahasa Inggeris. Mungkin sebab itu Alya lebih mudah menulis dalam Bahasa Inggeris daripada Bahasa Melayu," demikianlah terang pelakon baharu Alya Iman.

Klik untuk gambar besar

Meskipun pelbagai kontroversi terpalit dirinya sebelum ini, namun anak kepada pelakon Allahyarham Azmil Mustapha ini tetap tenang meneruskan kehidupanya seperti biasa.

Sering memuat naik kapsyen menulis dalam Bahasa Inggeris di laman Instagram miliknya, Alya memberitahu dia dan keluarga berkomunikasi dalam Bahasa Inggeris termasuk dengan arwah bapanya. Malah, Alya akui teruk dalam bahasa Melayu.

Alya yang mula dikenali ramai melalui lakonannya dalam 'Senafas Rindu' berkata, sebab itu dia lebih selesa menulis dalam Bahasa Inggeris berbanding Bahasa Melayu.

"Kadang-kadang Alya cakap saja dalam Bahasa Melayu. Alya tak cakap yang Alya nak ke tepikan Bahasa Melayu. Ramai sahaja orang Melayu yang berbahasa Melayu mengikuti media sosial Alya. Mereka tanya soalan dalam Bahasa Melayu dan sebagainya.

"Dulu Alya memang nak tunjukkan apa yang orang nak tengok tentang Alya, tetapi sekarang Alya nak tunjukkan diri Alya yang sebenar. Alya tunjukkan apa yang Alya lakukan, Alya tunjukkan Alya bekerja, the reality of life.

"Ada ketika Alya tengah sedih, Alya akan tuliskan rasa hati sedih Alya, bila rasa down atau tak ada motivasi, Alya akan kongsikan quotes, dan quotes ni bukan nak tunjukkan pada orang lain, tetapi untuk diri sendiri juga," terangnya lagi.

Menurut Alya lagi, sekarang ini dia mencuba sebaik mungkin untuk menjadi dirinya kerana di luar sana terlalu ramai yang suka membenci.

"Sekarang ni Alya rasa seperti kehidupan baru. Kat luar sana ramai sangat haters. Tak kira masa. Kita buat ini salah, kita buat itu salah. Jadi Alya pilih untuk memulakan hidup baru, untuk berkongsi apa yang sebenarnya, siapa Alya Iman, apa Alya Iman buat.

"Kalau dulu sanggup nak OOTD setiap hari, nak pakai makeup setiap hari hanya nak tunjukkan pada orang yang kita ni Instafamous atau selebriti. Tapi sekarang Alya lebih senang menunjukkan siapa diri Alya yang sebenar.

"Diri Alya yang sebenar adalah seorang yang bekerja separuh masa sebagai model, separuh masa sebagai pelakon yang merupakan hobi yang paling Alya minati serta mahu terus belajar mengenainya, dan sekarang Alya bekerja sepenuh masa, seperti orang lain juga," tuturnya.

Ditebak soalan mengenai 'Rakyat United', Alya terdiam seketika: "Ada orang mengatakan pasukan bola 'Rakyat United' tu kepunyaan Alya. Ramai yang bertanyakannya. Jadi Alya nak jelaskan di sini, pasukan bola tersebut dibeli oleh syarikat kepunyaan teman lelaki Alya, Ridhwan Rosli.

"Ianya bukan kepunyaan Alya, tetapi kepunyaan syarikat kepunyaan Ridhwan. Itu yang Alya nak jelaskan di sini supaya tidak ada lagi spekulasi mengenainya," jelas Alya mengahiri bicara.

www.myartis.com / Sumber & foto: Astro Gempak & Instagram Alya Iman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GUGUR KALI KEDUA, NABILA HUDA SEDIH & TERKILAN

"Saya rasa kalian perlu tahu apa yang berlaku pada saya sejak dua hari lepas. Saya keguguran lagi buat kali kedua. Masa pertama kali tahu saya bleeding, saya sangat down. Semalam saya cuba untuk memulihkan semula perasaan itu.

"Apabila doktor sahkan saya hamil, saya sangat teruja tapi pada masa sama paranoid. Saya risau tiba-tiba ‘dia’ tiada atau ‘dia’ jatuh atau ‘dia’ tak ada kat dalam tu (rahim)," kongsi Nabila Huda yang tidak dapat menahan kesedihan apabila anak dikandungnya sekali lagi tidak dapat diselamatkan gara-gara mengalami pendarahan dan disahkan keguguran.

Tambah Nabila, dia dan suaminya sudah lama menantikan zuriat kedua itu, bagaimanapun impiannya tidak kesampaian apabila dia mengalami keguguran kali kedua.

"Tapi saya percaya, tak ada rezeki lagi. Saya cuma kasihan pada suami saya. Lama dia tunggu. Kenapa susah sangat? Bila kita nak sangat, teringin sangat," ujarnya dipetik sebagai berkata.

Untuk info, Nabila yang mempunyai seorang anak perempuan iaitu Keisha Laila, berusia 10 tahun melalui perkahwinan terdahulu, pernah mengalami keguguran pada 2019 selepas mendirikan rumah tangga dengan Mohd Izwan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERDUET DENGAN AC MIZAL - PITBULL SETUJU TAPI BERSYARAT

Bila Pitbull menyatakan kesediaannya berduet dengan Dato’ AC Mizal, mungkin ramai yang kurang yakin dengan kebenarannya. Namun itulah hakikatnya apabila impian penyanyi dan pengacara tersebut untuk berduet dengan idolanya iaitu Pitbull hampir menjadi kenyataan.

Bagaimanapun, rapper antarabangsa itu yang sudah memberikan respon kepada Sony Music terhadap jemputan daripada AC Mizal memberi satu syarat. AC Mizal harus mencapai sasaran satu juta muat turun untuk single terbarunya bersama Bintang Indonesia Luna Maya iaitu Paranoid.

"Saya teruja apabila dimaklum Sony Music Malaysia mengenai Pitbull sudah tahu tentang hasrat saya yang mahu berkolaborasi dengannya.

Klik gambar untuk size besar

"Namun, Pibtull berikan syaratnya kepada saya sebelum bersetuju untuk berkolaborasi iaitu saya perlu penuhi syarat yang diberikan iaitu single saya Paranoid perlu mencecah 1 juta download,” katanya kepada media selepas majlis perlantikannya sebagai duta produk perlansingan, L'Rose, kelmarin di Hotel Royale Chulan, Kuala Lumpur.

Meskipun syarat itu agak berat, namun AC Mizal yakin Paranoid mampu mencapai sasaran yang ditetapkan. Ini kerana, dia dan Luna bakal melancarkan single tersebut di Indonesia.

"Setakat ini Alhamdulillah, sambutan lagu Paranoid sangat baik. Saya difahamkan sekarang  ini sudah mencecah ratusan ribu (download). Saya yakin sebelum hujung tahun ini saya dapat capai 1 juta dowlnoad.

"Lagipun pada penghujung November ini saya akan ke Indonesia untuk mempromosikan lagu tersebut. Saya kira ini peluang baik kerana dengan kolaborasi saya bersama Luna Maya, penerimaan peminat di sana terhadap lagu itu lebih mudah.

"Jika sambutannya baik ia tak mustahil untuk saya meraih lagi beberapa ratusan ribu download lagi sekaligus saya boleh memenuhi syarat dari Pitbull,” tambahnya yang menjangka impiannya itu akan dapat direalisasikan menjelang tahun 2015.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


KAMAL ADLI MAHU PERJELASAN SI PEMUKUL SEBAB KENAPA PUKUL DIRINYA

"Saya memang mesra dengan semua orang selama ini. Jadi semestinya saya terkejut apabila dipukul dengan cara ini. Saya ada tanya kenapa saya dipukul. Namun dia hanya senyap tanpa apa-apa jawapan. Disebabkan itu saya tidak berpuas hati dan polis tidak menjelaskan secara terperinci, cuma menjelaskan ia adalah isu peribadi saja. Saya hanya menunggu perbicaraan nanti dan berharap dapat sesuatu yang ditunggu-tunggu. Saya mahu secara terperinci sebab apa dia pukul.

"Adakah memang dia sendiri yang mahu atau ada orang hantar. Saya mahu tahu semua itu," ujar pelakon Kamal Adli, 37, yang kini pulih dari kecederaan selepas berdepan situasi mencemaskan dipukul dengan cota besi oleh individu tidak dikenali sehingga cedera parah ketika sesi bertemu peminat di Expo Singapura pada 12 Mac lalu, sehingga mengakibatkan suami kepada pelakon Uqasha Senrose ini cedera di kepala, muka dan bawah mata.

"Saya tidak pernah rasa trauma sebelum ini, tapi bila kena baru tahu rasanya bagaimana. Saya jadi takut untuk keluar rumah dan tidak membuat apa-apa hantaran di media sosial. Rasanya sangat tidak seronok disebabkan saya lebih banyak duduk di rumah. Saya mudah takut apabila berhadapan dengan orang ramai.

"Pergi bazar Ramadan lalu pun saya cepat-cepat beli makanan dan segera pulang ke rumah. Bagaimanapun, saya perlu tangani perkara ini sebab masih perlu bekerja dan menjadi diri sendiri seperti dulu," kata Kamal yang memberitahu, peristiwa itu banyak mengubah dirinya terutama apabila berada di khalayak awam.

Klik untuk gambar besar

Sementara itu, Kamal atau nama penuhnya, Ahmad Kamal Ahmad Adli, yang menghabiskan masa kira-kira dua bulan berkurung di rumah sebagai langkah berhati-hati itu turut mengulas mengenai luahan isterinya di media sosial berkenaan beberapa pihak yang dikaitkan dalam kejadian ini, dimana dia berasa itu hanya pandangan peribadi Uqasha.

"Mungkin ketika itu fikirannya (Uqasha) terganggu dan dia dengar cerita pelbagai pihak mengenai isu ini. Jadi dia luahkan perkara ini di media sosial. Saya cuba juga hafal dialog seorang diri dan ternyata okey. Saya sangat bersyukur sebab kecederaan yang berlaku ketika itu tidak teruk. Doktor kata kalau kena di bahagian bawah dekat leher mungkin keadaannya lain pula. Cuma sekarang saya berdoa benda ini tak berulang lagi kepada saya dan orang lain juga.

"Saya tak nak cakap negara Singapura itu bahaya. Saya dah pergi banyak kali dan tiada berlaku apa-apa pun. Mungkin orang (artis) lain yang nak ke sana untuk program begitu kena sediakan pihak-pihak untuk jaga keselamatan mereka," katanya yang kini sudah boleh kembali menjalani rutin harian seperti biasa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USAHA KUMPUL DUIT - ANAK NABILA HUDA MENANGIS DIHADIAHKAN IPAD, SELEPAS KENA 'PRANK'

Pelakon Nabila Huda menerusi laman Instagram telah memuat naik video dimana dia membuat kejutan bersempena dengan ulang tahun kelahiran anaknya, Keisha Laila yang ke-11. Melihat pada video yang dikongsikan, Keisha dilihat menangis selepas mendapat hadiah yang diidamkan selama ini.

Bagaimanapun sebelum memberikan hadiah iPad, Nabila telah melakukan 'prank' kepada Keisha dengan memarahinya kerana tidak cukup pantas membuat kerja yang disuruh. Keisha sebagai anak akur dan menundukkan wajah sedihnya sambil mendengar 'bebelan' ibunya.

Namun segalanya berubah selepas Nabila menyuruh anaknya membuka sebuah kotak dan sebaik sahaja memegang barang tersebut, Keisha terus memeluk ibunya dan menangis.

Meski cuba untuk mendidik anaknya itu agar berusaha untuk mendapatkan sesuatu yang dihajatkan, namun Nabila yang mesra disapa Abil memilih untuk membahagiakan anaknya, sejurus sihat selepas disahkan positif Covid-19, baru-baru ini.

Klik untuk gambar besar

Dalam kapsyen video IG TV, pelakon filem 'Munafik' dan 'M4m4' itu menjelaskan anaknya berusaha mengumpul wang demi mendapatkan gajet berkenaan.

"Actually early this year kalau tak silap keisha cakap dia nak kumpul duit beli ipad pro sebab dia tau mummy dia takkan beli kan. Abil penah cerita before this o memang takkan spend beli barang untuk keisha kalau dia nak, dia kena usaha.

"So dia usaha kumpul duit yang dia dapat dari mummy, abi or our family. Dan duit gaji dia everytime dia teman mummy pergi kerja jadi asst. Setiap bulan dia akan bagitau jumlah yang dia dah kumpul. Abi dia pinjam duit pun dia mintak bayar balik sbb nak beli ipad," tulisnya.

Melihat kesungguhan Keisha, bintang drama bersiri 'Diva Popular' ini meluahkan bangga selepas melihat anak perempuannya itu tidak patah semangat mengumpul wang. Lalu, aktres berusia 36 tahun ini telah menghadiahkan tablet seperti yang diinginkan oleh anaknya.

"Latest one dia cakap dia dah kumpul dalam tabung rm450. Dia cakap lagi sikit je dah boleh beli. Sikit apa keisha. 2024 baru dapat beli anak ku!haha! I am proud as a mother bila tengok effort dan usaha dia nak kan sesuatu tanpa mintak kat abil.

"Tak pernah dia merengek nak something dari kecik. Pastu masa birthday dia hari tu dia kata tahun ni special sebab her birthday on 11 may and she turns 11. Dia nak celebrate dengan mummy but mummy positive covid.

"I know deep inside her heart dia sedih tapi dia relax je. Then masa quarantine tu I decided untuk beli online ipad tu. Whatever makes her happy. Tapi sebelum happy kena la marah dulu kan? Sorry @lilkupukupu , You just got punked!" katanya lagi.

Menerusi ruangan komen, rata-ratanya memberi reaksi terhadap video yang sudah pun menerima tontonan lebih 300,000 ribu itu. Masing-masing menyatakan rasa tersentuh hati dan gembira melihat 'drama’ yang dikongsikan Abil.

Untuk makluman, Abil telah mendirikan rumah tangga dengan Zaidy Zailani pada tahun 2008, namun berpisah dua tahun kemudian. Hasil perkahwinan itu, mereka dikurniakan anak perempuan bernama Keisha Laila, 11. Selepas itu, Nabila berkahwin bersama Mohd Izwan pada Disember 2015.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIFITNAH BAKAL BERCERAI - SITI NURHALIZA LUAH RASA KESAL

Menerusi foto repost daripada Instagram kakak iparnya Rozi, Datuk Siti Nurhaliza telah meluahkan rasa terkilan beliau dengan sikap sesetengah pihak yang sanggup memfitnah beliau demi mendapat perhatian ramai.

"Ya Allah, hanya Dikau yang Maha Besar lagi Maha Berkuasa. Dikau berilah hukuman sebaik baiknya buat pemfitnah yang menyebarkan fitnah ini. Semoga mereka kembali ke jalan yang benar. Amin Ya Rabb," demikianlah luahan Datuk Siti Nurhaliza apabila dia difitnah bakal bercerai dengan suaminya, Dato’ Khalid Mohd Jiwa. .

Klik gambar untuk size besar

Manakala bagi pihak Rozi, pada mulanya dia tidak mengendahkan perkara tersebut namun apabila berita palsu itu mula tersebar secara pantas di sosial media, ia dalam masa yang sama turut membuatkan nama Siti tercalar dengan fitnah yang tersebar itu.

"Saya dah terima ni beberapa hari lalu tetapi saya buat tak endah sebab berasa sangat-sangat kasihan malah hairan dengan keupayaan, kesediaan orang yang buat tajuk, buat cerita, buat fitnah, dan disebar-sebar lagi, dan kemudian jadi bahan sebaran tanpa putus," jelasnya di laman IGnya.

Kami berharap Datuk Siti tabah menghadapi dugaan ini.

Foto kredit: IG Datuk Siti Nurhaliza

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PELAKON DRAMA TRILOGI CINTA KAHWIN LARI?

Bagai tidak percaya apabila Siti Fazurina, 30, (Pelakon drama bersiri Trilogi Cinta),  didakwa berkahwin secara sembunyi tanpa pengetahuan keluarganya sendiri. Lelaki yang dinikahinya itu dilaporkan bernama Haikal, berusia 30-an dan pernikahan tersebut didakwa berlangsung di Masjid Jamek Sungai Pinang, Pulau Pinang semalam (Khamis) berwalikan bapa saudaranya.

"Fazurina langsung tidak memaklumkan mengenai perkahwinan tersebut kepada keluarganya malah telah menghilangkan diri selama sebulan tanpa khabar berita.

Fazurina - klik untuk imej besar...

"Kami sangat terkejut dan kecewa dengan tindakannya yang membelakangkan keluarga terutama ibunya," jelas sumber terdekat keluarga Fazurina ketika dihubungi media semalam.

Terdahulu, pihak keluarga Fazurina dikatakan ada menerima mesej khidmat pesanan ringkas (SMS) daripada individu yang menjadi saksi pernikahan bagi memaklumkan majlis berkenaan.

Melalui SMS tersebut, individu itu meminta supaya ibu Fazurina bersabar dan reda dengan perkahwinan yang dilakukan secara sembunyi tanpa pengetahuan keluarga itu.

"Jika benar mereka ingin berkahwin mengapa tidak berjumpa dengan ibunya untuk meminta restu.

"Ibunya sangat kecewa dengan tindakan Fazurina bernikah tanpa berbincang dengannya terlebih dahulu.

"Malah pihak kami tidak mengenali dan berjumpa keluarga pihak lelaki," ujarnya.

Untuk info, usaha media untuk menghubungi Fazurina bagi mendapatkan penjelasan gagal.

Persoalannya, benarkah beliau sudah berkahwin dan apakah motif beliau menyembunyikan perkara itu daripada keluarganya sendiri? Dalam hal ini, moga Fazurina dan keluarganya dapat mencari jalan penyelesaian yang terbaik demi kebaikan kedua-dua belah pihak.


SERING DIKECAM - NABIL AHMAD LUAH RASA HATINYA

Nabil Ahmad sebelum ini telah dikecam gara-gara menyamakan lukisan tersebut dengan sekumpulan ahli muzik yang cacat penglihatannya iaitu Caliph Buskers namun dia telah membuat permintaan maaf secara terbuka mengenai perkata itu.

Dan baru-baru ini, Caliph Buskers memberitahu bahawa mereka tidak terasa hati mengenai lawak Nabil tersebut.

Disebabkan dirinya sering dikecam, Nabil telah meluahkan rasa hatinya.

"Saya sedar golongan pembenci atau ‘haters’ memang wujud dalam kerjaya seseorang selebriti, cuma yang saya tidak faham apa kewajaran di sebalik pertikaian mereka terhadap pengacaraan saya?

"Pihak lain okay saja dengan cara saya mengacara program itu. Jika dakwaan itu berasas, sudah tentu saya dikenakan tindakan oleh pihak Astro.

"Saya rasa kelakar kerana cara mereka mempertikaikan itu dan ini seolah-olah ia memberi kesan dalam kehidupan mereka. Adakah cara saya mengacara itu membuatkan mereka kena buang kerja?

"Janganlah disebabkan benci sangat dengan saya, gelaran haji itu pula yang dikaitkan. Saya cukup terbuka menerima kritikan tapi biarlah yang membina.

"Kalau ada apa perkara yang mereka rasa saya perlu perbaiki, mestilah ada cadangan yang bernas. Bukan hentam kosong di laman sosial.

"Ada pun saya mendoakan diri sendiri dan semua yang mengikuti kerjaya saya dibukakan hati menjadi manusia yang lebih bagus," luah Nabil.

Diharap Nabil bersabar dengan dugaan sebegini. Kritikan, cacian dan kutukan itu perkara biasa.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BUAH PINGGANG ANDI BERNADEE BENGKAK, SELAMAT JALANI PEMBEDAHAN BUANG BATU KARANG

Penyanyi Andi Bernadee, 29, telah dimasukkan ke sebuah pusat perubatan selepas mengadu sakit di bahagian perut dan sekitarnya sebelum disahkan mengalami buah pinggang bengkak.

Andi bagaimanapun telah selamat menjalani pembedahan membuang batu karang semalam. Menurut pengurusnya, Nasir Deraman, Andi dimasukkan ke hospital pada Sabtu lalu selepas mengalami kesakitan sejak lebih sebulan lalu.

"Buah pinggangnya bengkak kesan daripada batu karang itu. Alhamdulillah, pembedahan menggunakan kaedah laser itu berjalan lancar dan dipermudahkan.

"Terdahulu, Andi hadir ke satu acara pelancaran produk kerana sudah berjanji dengan penganjur walaupun menahan kesakitan sejak awal pagi Sabtu. Dia terus dibawa ke klinik bagi mengambil suntikan tahan sakit.

Klik untuk gambar besar

"Andi perlu berehat pada satu jangka masa dan kami memohon maaf atas kesulitan berkaitan kerja disebabkan hal ini. Doakan dia cepat sembuh dan dapat kembali bekerja secepat mungkin," katanya.

Kelmarin, penyanyi lagu 'Donde' itu berkongsi gambar serta videonya terbaring di katil hospital dengan memperlihatkan tangan yang dicucuk jarum.

Difahamkan, sudah kali ketiga dia menahan sakit teruk disebabkan batu karang itu. Bagaimanapun, penyanyi terbabit tidak berkesempatan membuat pemeriksaan rapi kerana terlalu sibuk bekerja.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK MAWAR RASHID DIKRITIK TAK COMEL, HITAM - NETIZEN TAMPIL BACKUP

Menerusi laman Instagram, pelakon Mawar Rashid baru-baru ini telah berkongsikan beberapa keping gambar anak keduanya, Raden Seri Rosabella Cinta yang kini sudah mencecah usia dua bulan.

Melihat pada foto tersebut, Rosabella memakai baju berwarna merah jambu bersama reben di kepala. Peminat teruja melihat perkongsian Mawar itu serta memuji kecomelan anak perempuannya. Malah, ada yang mengatakan Rosabella mirip bapanya, pelakon Raf Yaakob.

Namun, ada seorang netizen meninggalkan komen biadap apabila mengkritik wajah kedua-dua anak Mawar dan Raf dengan mengatakan tidak comel sedangkan ibu bapa mereka cantik dan kacak.

Klik untuk gambar besar

Seperti sudah dijangka, komen oleh netizen itu dikecam teruk apabila rata-rata peminat tampil mempertahankan anak pasangan itu. Netizen juga kecewa apabila ada individu yang sanggup mengkritik ciptaan Tuhan lebih-lebih lagi kanak-kanak itu masih kecil.

Untuk makluman, Mawar mendirikan rumah tangga dengan Raf atau nama sebenarnya Raden Ahmad Faizal Yaakob pada 9 November 2017. Hasil perkahwinan, mereka dikurniakan dua cahaya mata, Raden Muhammad Rafael dan Raden Seri Rosabella Cinta serta memiliki dua lagi anak tiri.

www.myartis.com / Sumber & foto: Rotikaya & Instagram Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAMA MENYEPI - SHARIFAH SAKINAH KEMBALI MENYEKSI

"After a long break, I'm finally back on set 😁. Back to my first love (acting)," kongsi Sharifah Sakinah di sosial medianya menyatakan yang dia telah bersedia untuk kembali berlakon.

Namun kemunculan semula Sakinah jelas menarik perhatian ramai apabila masih bergambar seksi sebagaimana sebelum ini dan sekaligus ada yang mengecamnya sebagai 'terdesak' mencari perhatian.

Aksi Sakinah yang seksi berendam di dalam bathtub termasuk memakai baju ketat hingga menampakkan lekuk, dilihat semakin menjauhkan diri daripada realiti kehidupan sebenar sejak mendakwa diserang penyakit Attention Deficit Hyperactivity Disorder (ADHD).

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR & VIDEO - SEKITAR SAMBUTAN BIRTHDAY NANA ISNIN LALU

Nampaknya... sambutan hari lahir Siti Nordiana atau Nana tahun ini (22 November) bertambah meriah apabila penyanyi itu diraikan oleh peminatnya secara surprise Isnin lalu yang bertempat di Cafe Hayaki Shah Alam.

Antara artis yang hadir pada majlis tersebut ialah Erry Putra, Azza Elite, Zul Yahya & Nubhan.

Namun rasanya hari lahir Nana akan lebih bermakna dan menjadi sejarah sekiranya dia memenangi GV2 itu nanti. Tak gitu?

Klik link dibawah ini untuk tonton video

VIDEO 1
VIDEO 2

VIDEO 3

VIDEO 4

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


UCAPAN HARI LAHIR HAEL HUSAINI BUAT DAYANG UNDANG PERHATIAN

"HBTYLMNOPQRSTUVWXYZ," demikianlah tulis penyanyi Hael Husaini yang telah mendedikasikan ucapan buat teman rapatnya, Dayang Nurfaizah sempena ulang tahun kelahiran penyanyi lagu 'Di Pintu Syurga' itu yang ke-39 hari ini.

Hael yang  memuat naik sekeping foto Dayang yang sedang tersenyum beserta kapsyen ringkas menerusi Instagram itu telah mengundang perhatian ramai. Menjengah ruangan komen, rata-rata pengikut Hael membuat andaian 'HBTYL' dalam susunan huruf tersebut membawa maksud 'Happy Birthday To You Love'.

"Tengok sekali je terus faham HBTYL, aduh sweet sangat! - "Auchh semut berkawad hoorah horeyh! - "Sweetnya wish on time!" tulis wargamaya.

Difahamkan, Hael membuat posting tersebut tengah malam tadi, sebaik sahaja memasuki tarikh 20 Julai. Bagaimanapun, Hael tidak memberikan sebarang respon terhadap usikan para pengikutnya itu. Seperti sebelum ini, peminat sering mengaitkan Hael dan Dayang serta berharap kedua-dua penyanyi ini menjalin hubungan istimewa memandangkan status masing-masing masih solo.

Klik untuk gambar besar

www.myartis.com / Sumber & foto: Astro Gempak & Instagram Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAS ADILA BAKAL BERKAHWIN DENGAN ALIFF DISEMBER INI

Jika sebelum ini, Nas Adila pernah digosipkan dengan Raja Pop Malaysia, Datuk Jamal Abdillah, terkini bekas Akademi Fantasia musim ke-7 akhirnya akur dengan jodoh dengan lelaki yang cukup akrab di sisinya iaitu Aliff Razali pun seorang bekas peserta Akademi Fantasia musim ke-6.

Aliff mengotakan kata-katanya seperti temubual yang pernah dilakukannya bersama Allahyarham Mama Juwie tahun lalu untuk mengahwini Nas Adila pada tahun ini.

Kenal lebih enam tahun, mereka kemudiannya menjalin percintaan tiga tahun selepas itu. Dalam tempoh percintaan itu, hubungan mereka pernah putus seketika dan kini ia bertaut kembali.

Klik gambar untuk size besar

Pasangan ini akan bernikah dan bersanding pada 12 Disember hadapan. Mereka bernikah di Masjid Wilayah Persekutuan Kuala Lumpur pada pagi tarikh berkenaan dan bersanding pada petang hari sama, di Kompleks Finas. Insya-Allah kedua-duanya merancang untuk berbulan madu di Bali, Indonesia.

"Insya-Allah, jodoh kami kuat. Perpisahan seketika sebelum ini buat kami jadi lebih matang dan positif. Ia buat kami berdua jadi kuat untuk mengharungi kehidupan bersama. Persiapan sedang dilakukan saat ini dan perbincangan mengenai konsep perkahwinan akan dilakukan bulan hadapan.

"Ikut hati nak konsep sanding ala dalam taman dan lokasi di Kompleks Finas itu sedikit sebanyak boleh merealisasikan apa yang saya ingini sekalipun tak boleh secara total," ujarnya dipetik sebagi berkata.

Difahamkan, dalam majlis nikah nanti Nas Adila akan menyerahkan tujuh dulang hantaran berbalas lima daripada pihak Aliff. Pihak Aliff juga akan menyerahkan wang hantaran berjumlah RM25,000.

Majlis mereka juga akan mendapat tajaan daripada barisan penaja seperti Ari Weddingcouture (baju sanding), Anas Abdullah (baju nikah), Sri Lagenda Bridal (konsultan majlis perkahwinan), Adika Series, Adeyna, Eryn Cosmetic, Ekin Amri (jurusolek) dan Mazzjeffri dari Romancinta Bridal.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"INI KEHIDUPAN SAYA, SEMUA DITANGGUNG SENDIRI.. 10 PELUANG SEKALIPUN SAYA BAGI" - BELLA

"Mungkin ketika itu, orang terkejut bila rujuk kembali dengan Aliff. Saya bagi peluang untuk dia belajar daripada kesilapan. Tetapi ramai yang tidak suka dan mula panggil saya bodoh, perempuan gila dan macam-macam.

"Siapa saya nak hukum dia? Ini kehidupan saya, semua ditanggung sendiri. Biarlah 10 peluang sekalipun saya bagi, risiko itu bahu ini yang tanggung beban. Apa pun kesilapan dia, saya yang terima buruk baik," demikian kata penyanyi dan pelakon Bella Astillah.

Kembali rujuk dengan suaminya meskipun berdepan pelbagai ujian rumah tangga, bukan mudah untuk Bella membuka cerita yang terbuku dalam hatinya. Meskipun dilabel perempuan bodoh, Bella enggan melayan persepsi negatif netizen.

Klik untuk gambar besar

Hanya mahukan kebahagiaan, Bella berkata dia berani mengambil risiko melangkah kembali ke alam rumahtangga bersama Aliff Aziz. Bukan kerana dirinya bodoh, tetapi baginya setiap manusia melakukan kesilapan.

Mengakui sebelum ini ada rakan yang mahu dia mencari lelaki lain selain Aliff, bagaimanapun Bella berkata dia mengalah dan akan terus berdoa agar suaminya itu akan berubah menjadi insan yang lebih baik.

"Kita tak boleh bandingkan hidup masing-masing. Ada yang cakap, dalam dunia ini ramai lagi lelaki baik, tetapi saya tanya diri sendiri, siapa boleh jamin kebahagian kita? Bukankah itu kerja Tuhan?

"Saya hanya mampu tawakal dan memohon agar Allah permudah usaha Aliff untuk menjadi suami dan bapa yang baik. Lain orang lain pendapat. Saya tak boleh paksa diri untuk lelaki lain.

"Mungkin dia bukan lelaki terbaik di mata orang lain, tetapi untuk saya, dia adalah suami dan bapa yang mampu pikul tanggungjawab itu. Setiap orang buat silap, asalkan dia mahu belajar daripada itu saya bersyukur," ujarnya.

Pada April lalu, hangat diperkatakan apabila Bella mengakui sudah pun rujuk semula dengan Aliff ketika dalam tempoh edah. Pasangan itu, pasangan ini mengambil keputusan untuk bercerai pada Mei tahun lalu selepas Aliff beberapa kali kantoi curang.

www.myartis.com / Sumber & foto: Rotikaya, Utusan Online & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARIFAH SOFIA AKHIRNYA BERHIJRAH

Sharifah Sofia kini telahpun berhijrah ke arah yang lebih baik... iaitu memakai pakaian menutup aurat dan bertudung. Dalam hal ini, nampaknya makin ramai artis kita yang mulai sedar betapa pentingnya memelihara peribadi meskipun hidup dalam populariti.

"My dear friends... I am about to delete this account for I need to refresh this page and also my life. Maybe a new page Akan muncul but for now, just follow my fan page Kay. Thanks!! Assalamualaikum," demikian luah Sharifah dalam laman sosialnya seolah-olah menggambarkan satu kamus baru akan muncul dalam kehidupannya.

Alhamdulillah..!

Klik untuk imej besar...


ALYA IMAN AKUI PERNAH BERTUNANG TAPI PUTUS LEPAS TAHU ISTERI PERTAMA TAK SETUJU

Pelakon baru, Alya Iman yang sebelum ini menafikan menjalinkan hubungan dengan pelawak dan pelakon Zizan Razak selepas dituduh perempuan murahan, terkini dia tampil memberikan kenyataan berhubung dakwaan menjalin hubungan sulit dengan seorang ahli perniagaan berstatus suami orang.

Jelas anak kepada pelakon lagenda, Azmil Mustapha itu, dia pada awalnya telah pun mengikat tali pertunangan bersama seorang lelaki yang mempunyai dua cahaya mata 27 Februari lalu. Malah pada awalnya, pelakon remaja tersebut difahamkan isteri pertama lelaki berkenaan telah pun bersetuju untuk menerimanya sebagai madu.

Bagaimanapun, Alya atau nama penuhnya Nur Alya Iman Azmil, 19, itu menjelaskan dia telah pun memutuskan ikatan pertunangan tersebut sejurus mendapat tahu dirinya tidak diketahui dan tidak dipersetujui isteri pertama bekas tunang.

"Pada 8.00 malam, 27 Februari 2020, Alya telah bertunang dengan seorang individu yang berusia 30 tahun yang telah berkahwin dan mempunyai 2 cahaya mata. Majlis tertutup tersebut telah dihadiri oleh keluarga dan rakan terdekat Alya. Alya difahamkan bahawa isteri individu tersebut bersetuju dengan kehadiran Alya sebagai isteri kedua.

Klik untuk gambar besar

"Walaubagaimanapun, pada Mac 2020, Alya telah memutuskan pertunangan tersebut apabila mengetahui bahawasanya kewujudan Alya tidak diketahui dan dipersetujui isteri individu tersebut. Segala hadiah telah Alya pulangkan kepada individu tersebut kerana Alya merasa bersalah. Alya pasrah dengan apa yang berlaku pada saat ini dan percaya Allah Maha Adil dan Maha Berkuasa.

"Alya mohon doa, sokongan dan dokongan semua pihak agar perkara ini dapat Alya tempuhi dengan baik. Sesungguhnya Alya percaya apa yang berlaku telah mematangkan Alya. Alya mohon maaf kepada semua pihak yang terluka. Pada waktu ini, Alya telah meneruskan kehidupan dan ingin fokus kepada kerjaya dan usaha Alya untuk menjadi insan yang lebih baik," katanya jujur.

Untuk makluman, Alya turut dikenali sebagai model pakaian muslimah dan hijab. Antara drama lakonan Alya ialah 'Senafas Rindu', 'Bukan Kahwin Paksa' dan 'Lelaki Kelas Sebelah'.

www.myartis.com / Sumber & foto: Media Hiburan, Beautifulnara, Astro Gempak & Instagram Alya Iman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SANGAT SELESA DENGAN DIRI SAYA..... MEREKA YANG 'GILA'..." - FATHIA LATIFF

"Bagi saya, apa yang orang nampak berbeza dengan apa yang saya rasakan. Jadi, apa yang saya rasa sekarang, saya sangat selesa dengan diri saya. Saya selesa dengan rambut saya, dengan pemakaian saya... Saya rasa mereka yang 'gila' sekarang," seloroh pelakon Fathia Latiff yang menjawab persoalan sesetengah pihak tidak bertanggungjawab yang menuduhnya gila.

Pelakon yang popular dengan drama bersiri 'Ariana Rose' ini mengakui selesa dengan keadaan dirinya sekarang. Mengharungi beberapa siri kontroversi sebelum ini, Fathia mahu memandang ke hadapan dan meneruskan karier muziknya.

"Saya baik-baik sahaja... Saya masih di sini. Sebagai selebriti, saya kena buat apa yang patut saya buat. Saya masih di sini, meneruskan muzik saya. Tak kisah orang cakap apa pasal saya, tak kisah bagaimana orang melihat saya, asalkan saya tahu apa yang saya mahukan, saya akan teruskan. Kena teruskan dengan kehidupan dan mengejar cita-cita," katanya.

Klik untuk gambar besar

www.myartis.com / Sumber & foto: Astro Gempak & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKA LAHIR 17 JULAI - BONDA ROZITA TIMANG CUCU KE-8 AWAL

Menerusi satu entri yang dimuat naik di laman Instagram, ibu kepada Datuk Aliff Syukri iaitu usahawan Rozita Ibrahim memaklumkan dia baru sahaja menimang cucu kelapan, beberapa hari lalu. Figura yang sinonim disapa sebagai Bonda Rozita itu turut berkongsi, cucu lelakinya itu sepatutnya 17 Julai depan.

"Ajim @aimanhazeem_ kata "Carikan lah nama ami..!! Kalau ikut ajim sulaiman je.." sy ketawa kenapa tua sgt namanya, sbb ajim suka Nabi Allah Sulaiman. Dia pandai jinakkan binatang.. lepastu sy tambah2 Abu Sulaiman Fareeq (nama ini hanya sekadar seloka family, xpasti nk lg nk letak nama apa). Cucu ke-8..!! Sepatutnya bersalin 17hb nanti.. babynya terlalu kecil dn air ketubannya dikatakn kering..! Sbb tu doc induce malam tadi pukul 10malam," katanya.

Pada masa sama, Bonda Rozita turut menzahirkan rasa syukur kerana si ibu tidak mengalami sakit bersalin yang agak lama ketika proses melahirkan: "Alhamdulillah sakitnya x lama drpd pukul 12 dn melahirkn pada pukul 7pagi tadi... baby x sampai pun 2.5kg lelaki," katanya lagi.

Sementara itu menerusi satu entri lainnya pula, Bonda Rozita berkongsi cara-cara membengkung, mandi herba serta penjagaan diri buat si ibu dan anak yang boleh ditonton menerusi saluran YouTube miliknya.

Klik untuk gambar besar

www.myartis.com / Sumber & foto: Media Hiburan & Instagram Bonda Rozita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAZAMA: "TERUS TERANG SAYA BUKAN NAK ADA ANAK SEBAB NAK IKUT 'TREND'..."

"Mungkin Tuhan nak saya lebihkan masa bersama isteri. Banyak juga kelebihan antaranya saya ada lebih banyak masa untuk diluangkan dengan isteri tanpa berfikir mengenai ada anak kecil. Terus terang saya bukan nak ada anak sebab nak ikut 'trend'.

"Bila kawan ada anak, kita pun nak juga tapi saya bukan jenis begitu. "Saya juga tidak mahu bila ada anak nanti jadikan dia sebagai 'content' di Instagram. Biarlah orang kenal saya saja, macam Datuk Rosyam Nor, sampai sekarang kita tak tahu isteri dan anak-anak beliau.

"Itu pendirian saya buat masa sekarang, tapi tak tahulah kalau saya berubah fikiran pula lepas dah ada anak nanti," kata penyanyi dan pelakon, Hazama Azmi, 35, yang mendedahkan keinginannya untuk mempunyai zuriat bukan kerana mahu mengikut 'trend' atau menjadikan anaknya sebagai 'content' di media sosial

Klik untuk gambar besar

Menurut Hazama, dia sebaliknya menyerahkan hal berkenaan cahaya mata kepada rezeki Allah SWT. Tambahnya, mungkin ada hikmah atas segala yang berlaku kerana dia kini selesa menghabiskan masa berdua-duaan bersama isteri biarpun belum diberikan rezeki mempunyai anak.

Hazama yang ditemui di majlis pengenalan filem Marabahaya Underground yang berlangsung di Malaysia Animation Park Studios (MAPS), Ipoh, Perak itu berkata, dia juga mengaku tidak tertekan dengan persoalan mengenai anak yang sering diajukan kepada dirinya.

Filem Marabahaya Underground terbitan D'Edge Communication Sdn Bhd bakal menyaksikan Akim serta Hazama dan Dayana Roza sebagai peneraju utama. Filem ini turut menerima kerjasama daripada Tourism Perak dan MAPS ini dijangka menjalani penggambaran sepanjang Ramadan ini.

www.myartis.com / Sumber & foto: Harian Metro, Instagram Hazama & Genervie Kam

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 HARI DI HOSPITAL - NEELOFA ANGGAP MOMEN TERMANIS SEPANJANG PERKAHWINAN

"Pada 29 Januari, saya seperti tidak percaya dan tidak dapat hadam sedang mengalami kontraksi hendak beranak. Ini kerana sakit yang dialami seperti senggugut setiap kali datang bulan kerana saya sakit perut yang teruk. Haris pulang dari kerja pada malam itu dan mengajak saya ke hospital namun saya berpendapat ia adalah amaran palsu. Jadi pada jam 1 pagi itu, saya terbaring di bilik bersalin terfikir sama ada betul ke hendak beranak ni?

"Pak Ustaz buat solat sementara menanti kehadiran doktor yang mana ketika ini bukaan saya sudah dua sentimeter. Jadi pada pagi itu saya menemani suami makan sarapan setelah lebih lapan jam menahan rasa sakit kontraksi. Maka, lahirlah Bilal dengan selamat. Terima kasih sayang untuk segalanya dan terima kasih kepada Allah SWT di atas segala kurniaan.

"Biarpun tempoh lima hari ini mencabar, namun ia adalah momen termanis sepanjang perkahwinan kita," tutur selebriti popular, Noor Neelofa yang menghargai dan bersyukur dengan kehadiran suami, PU Riz yang setia menemaninya sepanjang lima hari berada di hospital sebelum selamat bersalin pada 29 Januari lalu.

Neelofa yang mendirikan rumah tangga bersama PU Riz pada Mac 2020 itu menerusi hantaran di laman Instagram Story mengimbau kembali detik mencabar di hospital yang dianggap momen termanis sepanjang bergelar suami isteri.

Klik untuk gambar besar

Sementara itu, suaminya memaklumkan Neelofa dan bayi mereka kini berada dalam keadaan baik. Dalam pada itu, PU Riz turut mengucapkan terima kasih atas doa orang ramai terhadap dia dan isteri sejak mereka berkahwin.

"Saya dan Neelofa ingin merakamkan jutaan penghargaan dan rasa penuh bersyukur atas doa yang dikirim oleh anda semua. Terima kasih atas ingatan kalian sejak kami mendirikan rumah tangga sehinggalah kami menimang cahaya mata.

"Sebagaimana kalian mendoakan kesejahteraan saya dan isteri tahun lalu, mohon titipkan juga doa-doa yang baik agar zuriat yang berada di pangkuan kami ini mampu menjadi khalifah yang dapat memberikan kebaikan kepada agama dan negara," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BARU BELAJAR SOLAT DIKRITIK - NORA DANISH TEMPELAK NETIZEN

Bila gambar anak-anaknya, Putera Rayqal dan Mohamed Nedrin solat bersama menerima kecaman, Nora Danish tampil bersuara. Jelasnya, anak-anaknya masih dalam proses pembelajaran dan tidak perlu dikecam sedemikian rupa.

Semuanya gara-gara Nora memuat naik gambar anak-anaknya yang sedang solat bersama, tidak lama kemudian netizen mula mengkritik mengenai cara mereka solat yang salah dan didakwa tidak sah.

"Dalam Ramadan ini, apa kata kita semua lihat sesuatu perkara itu dari sudut lebih positif dan hentikan komen berbaur negatif. Islam itu mudah. Mereka masih dalam proses pembelajaran”

Klik untuk gambar besar

"Orang dewasa pun ada yang tata tertib dalam solat, masih ada kesilapan, kerana kita semua masih belajar. Saya sebagai ibu bersyukur kerana sekurang-kurangnya, mereka mahu untuk bersolat”

"Mengenai sesetengah pihak yang menentang perkongsian mengenai agama di media sosial. Kenapa ada yang beranggapan seperti menunjuk? Kalau kita boleh kongsikan OOTD, percutian, kenapa tidak mengenai agama?”

"Walaupun ibadat ini sepatutnya rahsia, bergantung kepada niat masing-masing, nak menunjuk atau memberi dorongan. Sebenarnya, lebih indah Ramadan ini, media sosial kita dipenuhi dengan hal berkaitan keagamaan," ujar Nora menjelaskannya panjang lebar.

www.myartis.com / Foto: Instagram Nora Danish

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - STACY MAKIN TEMBAM MENGANDUNG & 'BABY BUMP' NYA

Setelah lebih daripada empat bulan mengandung, Ummu Syaikhah Stacy Anam kini dilihat makin tembam. Mungkin agaknya isteri kepada Akim Ahmad ini makin berselera menjamu selera dan senang hati. Heh!

Untuk rekod, Stacy berkahwin dengan Akim pada 5 Februari lalu di Hotel Shangri La Tanjung Aru, Kota Kinabalu, Sabah.

Jom tengok gambar terkini Stacy.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


6 HARI DI NICU - FITRI HARIS BERSYUKUR 'BILAL HABIBI' SUDAH DIBENARKAN PULANG

"Alhamdulillah, baby dah dibenarkan pulang pada tengahari Sabtu. Syukur... keadaan dia dan isteri saya pun semakin baik. Saya memilih nama anak kami, 'Bilal Habibi' yang membawa maksud 'Bilal Kekasihku'.

"Rasa sebak pula nak perkenalkan anak sulung kami. Bukan sebak sebab sedih tapi terlalu bersyukur dengan anugerah Allah kurniakan. Pilihan nama ini ilham dari-Nya, ketika itu saya bertugas menjadi seorang mutawwif membawa para jemaah mengenali kisah sirah para Anbiya'.

"Kisah Bilal sangat meruntun hati saya dan cinta Bilal kepada baginda Muhammad S.A.W sangatlah agung dan suci," kata penyanyi Dr Fitri Haris yang akhirnya meluahkan rasa syukur apabila bayinya sudah dibenarkan pulang pada Sabtu, selepas enam hari dipantau di Unit Rawatan Rapi Neonatal (NICU).

Dalam masa sama, Fitri, 36, turut berkongsi keadaan isterinya iaitu Fazilah Omar yang kini dalam keadaan baik selepas mengalami masalah asma yang teruk ketika melahirkan bayi mereka. Bukan itu sahaja, Fitri juga mendedahkan nama bayi sulung mereka iaitu 'Bilal Habibi' yang diambil sempena kisah sirah para Anbiya'.

Klik untuk gambar besar

Sebelum ini, penyanyi nasyid itu berkongsi beberapa foto wajah cahaya mata lelakinya menerusi laman Instagram miliknya. Isteri kepada Fitri selamat melahirkan bayi lelaki mereka pada 28 Jun lalu kira-kira pukul 9.07 di Hospital Pakar An-Nur, Bangi, Selangor.

Dalam pada itu, juara Gema Gegar Vaganza (GGV) musim kedua ini juga mendoakan agar puteranya itu dapat menyebarkan ilmu agama Islam apabila sudah dewasa kelak.

"Jika anak saya dikurniakan bakat suara seperti saya, saya doakan agar dia dapat menggunakan suara sehebat Bilal melaungkan azan dan menyebarkan perintah Allah melalui suara yang diberikan.

"Saya pohon doa agar Bilal terus kuat dalam agama Allah yang suci. Saya dan isteri juga berdoa agar diberi kekuatan bukan sahaja menjaga dan membesarkan tetapi mendidik dengan penuh kesabaran mengenal agama Allah," ujarnya.

Sebelum ini, Fitri memaklumkan isterinya terpaksa menjalani pembedahan dan melahirkan bayi awal dari tarikh sepatutnya disebabkan berdepan penyakit asma yang teruk.

Fitri dan isteri juga berdepan dengan dugaan apabila bayi mereka menghadapi masalah pernafasan selepas dilahirkan dan kini dipantau di Unit Rawatan Rapi Neonatal (NICU).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS AQIQAH YUNOS LAITH - LISA, YUSRY DIPUJI SAMBUT SECARA SEDERHANA, PATUH SOP

Baru-baru ini, pasangan Datin Lisa Surihani dan Datuk Yusry Abdul Halim telah menganjurkan majlis aqiqah buat anak ketiga mereka, Yunos Laith.

Lisa menerusi laman Instagram miliknya telah berkongsi sebuah video pembungkusan makanan upacara aqiqah tersebut yang dilakukan secara sederhana untuk tatapan umum.

Apa yang menarik perhatian wargamaya, majlis berkenaan dilakukan dengan pematuhan prosedur operasi standard (SOP) dimana penyembelihan dua ekor kambing serta semua makanan diagihkan dan dihantar pada golongan asnaf dan keluarga terdekat.

"Terima kasih @kedaikopikl tolong mempermudahkan utk kami supaya dapat laksanakan Upacara Aqiqah bg anak kami Yunos Laith Bin Yusry, dan membantu kami utk agihkan dgn servis penghantaran masakan Nasi Arab dari penyembelihan dua ekor kambing bg golongan asnaf dan keluarga terdekat. Alhamdulillah selesai. Thank you Sayang Daddy @yusryabdhalim," tulis Lisa pada ruangan kapsyen video tersebut.

Klik untuk gambar besar

Selain itu juga, Lisa turut berkongsi foto cukur rambut Yunos yang dilakukan sendiri olehnya dan Yusry: "Daddy dan Mummy cukur rambut Yunos tadi," tulis Lisa lagi.

Meninjau ke ruangan komen, majlis aqiqah anak Lisa dan Yusry ini menerima pujian ramai apabila ia dilakukan secara sederhana dan mematuhi SOP yang telah ditetapkan.

Sehingga kini, video tersebut telah menerima hampir 300,000 tontonan serta foto cukur rambut juga hampir meraih 90,000 tanda suka daripada pengikutnya.

Pada 15 Jun lalu, Lisa selamat melahirkan bayi lelaki yang diberi nama Yunos Laith seberat 3.49 kilogram di sebuah pusat perubatan di Bangsar. Selain Yunos, Lisa dan Yusry yang mendirikan rumah tangga pada 23 Februari 2012 itu turut dikurniakan cahaya mata lain iaitu Yahaira Leanne, 6, Yusof Leonne, 4.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIDAK LAWAT ANAK - BEKAS SUAMI ELLY MAZLEIN ENGGAN ULAS

Sebelum ini, penyanyi dan pelakon Elly Mazlein memberitahu bekas suaminya, Azmi Hatta yang merupakan pengarah drama itu tidak melawat anak mereka, Putri Sara Sefhia sejak dia dilahirkan enam bulan lalu, biarpun mahkamah memberi hak lawatan kepadanya seminggu sekali.

Kata Elly, kali terakhir bekas suaminya berjumpa anak adalah ketika mengiqomatkan Putri Sara sewaktu dilahirkan.

Azmi, 40, ketika dihubungi bagaimanapun enggan mengulas tentang dakwaan kononnya dia gagal menjalankan tanggungjawab sebagai seorang bapa selepas bercerai dengan penyanyi tersebut pada 15 Oktober tahun lalu.

"Saya tiada apa-apa nak komen tentang perkara itu, apa-apa awak boleh bertanya kepada Elly sahaja. Doakan yang baik-baik sahaja okey," ujarnya yang turut meminta agar sebarang kenyataan tentang perkara itu dirujuk sendiri kepada pihak Elly atau nama sebenarnya, Sharifah Aida Mazlina, 36.

Elly dalam kenyataan itu berkata yang dia tidak sedih dan kecewa dengan tindakan suaminya itu kerana  sudah biasa hidup sendiri sejak diceraikan ketika Putri Sara masih dalam kandungan pada Oktober tahun lalu.

Selain itu, hal berkaitan nafkah akan dibicarakan di mahkamah pada 12 Oktober ini.

Untuk rekod, Elly dan Azmi berkahwin pada 9 November 2014, sebelum mengambil keputusan untuk bercerai pada 15 Oktober 2015. Hasil perkahwinan tresebut, pasangan ini dikurniakan cahaya mata perempuan pada 9 Mac lalu.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


4 GAMBAR - BAYI KE-4 AIDID & NORZIE

Tahniah diucapkan buat Aidid Marcello dan isterinya Norzie Pak Wan Chek atas kelahiran bayi Ke empat mereka baru-baru ini di hospital milik Sime Darby.

Untuk info, Norzie dikhabarkan bersalin melalui kaedah pembedahan. Bayi lelaki mereka itu seberat 3.44kg dan dilaporkan sihat walafiat.

"Alhamdulillah, syukur kepada Allah. My hero dah selamat melihat dunia. Thanks to all." ujar Aidid melalui Twitternya.

Aidid dan Norzie sebelum ini mempunyai seorang puteri bernama Aleya dan dua orang putera bernama Iman dan Yusuf.


TUDUHAN LIWAT - BEKAS BAPA TIRI TIADA NIAT BURUKKAN SUFI

"Siapa saya hendak jatuhkan dia (Sufi AF15)? Saya hanya membela nama baik saya dan keluarga sebaliknya ibu Sufi secara jelas banyak mengeluarkan kenyataan menjatuhkan saya dengan pelbagai kata-kata sinis termasuk cerita tidak benar secara terbuka," demikian kata Muhammad Arif Dollah, 30, iaitu bekas pengurus kepada penyanyi Tegar Septian mengenai kontroversi yang melanda dirinya.

Tambah Muhammad Arif, dia tidak pernah berniat untuk menjatuhkan karier bekas anak tirinya yang juga peserta program Akademi Fantasia 2015 (AF) iaitu Sufi Rashid.

Malah kenyataan yang dikeluarkan di laman Facebook miliknya kelihatan seolah memburukkan penyanyi itu hanya sekadar untuk membersihkan nama baiknya dan keluarga atas tuduhan (liwat) yang dibuat Sufi sebelum ini.

Sufi AF15 - klik untuk gambar besar

"Saya sentiasa berhati-hati dalam setiap kenyataan yang dikeluarkan di Facebook dan paling penting tiada sebarang nama disebut. Siapa makan cili dia akan terasa pedasnya!

"Jadi tidak salah untuk saya membela diri sendiri dan perlu menjelaskan kedudukan yang sebenarnya," ujarnya dipetik sebagai berkata kepada media semalam.

Untuk info, pada Mac lalu, Sufi yang merupakan peserta AF 2015 dari Singapura pernah membuat pengakuan mendakwa diganggu secara seksual oleh bapa tirinya sendiri iaitu Muhammad Arif.

Muhammad Arif

Pendedahan serupa juga turut didedahkan oleh penyanyi dari Indonesia, Tegar Septian apabila dia membuat laporan polis di Singapura kononnya menjadi mangsa gangguan seksual Muhammad Arif yang ketika itu menjadi pengurusnya.

Menjawab tuduhan itu, Muhammad Arif pada 20 Mei lalu melalui media mendakwa bekas anak tirinya itu bersekongkol dengan Tegar bagi membuat tuduhan palsu tanpa bukti yang sah.

"Ketika mendapat berita Sufi diterima masuk dalam AF saya dah menjangkakan cerita panas saya dikaitkan semula. Sebenarnya saya sudah lali dengan kontroversi, paling penting saya tidak buat dan tidak perlu rasa takut," tambahnya.

Sumber: Mstar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAK PAKAI 'MASK' - AERIL MINTA MAAF, BENGANG DIGELAR B*BI: "MAK AYAH SAYA DAH MENINGGAL"

Pelakon dan juga usahawan Aeril Zafrel, 33, nampaknya turut menerima tempias susulan viral sebuah video kes sebuah butik pakaian terkemuka yang menganjurkan pertunjukan fesyen namun tidak mematuhi Prosedur Operasi Standard (SOP) yang ditetapkan kerajaan.

Ini berikutan telah berlegar sebuah video di mana memaparkan Aeril turut hadir dalam majlis pertunjukan fesyen tersebut dan dilihat tidak memakai pelitup muka (mask) ketika ianya berlangsung.

Perkara itu kemudian tular di media sosial sekaligus telah mengundang kecaman daripada netizen. Sehubungan dengan itu, Aeril atau nama sebenarnya Suhairil Sunari tampil memohon maaf kerana enggan memanjangkan isu tersebut.

Aeril dalam masa sama menafikan dakwaan yang dia langsung tidak mengenakan pelitup muka ketika berada di pertunjukan fesyen jenama tempatan pada Rabu lalu. Aeril berkata ketika rakaman video itu dibuat dia sedang duduk di kerusi yang disediakan pihak penganjur.

"Sepanjang majlis saya pakai saja mask. Cuma waktu dah duduk tu saya buka sekejap. Tapi masa tu juga ada org rakam. Mintak maaf ya. Saya salah. Banyak kali dah saya mintak maaf ni.

"Dah mintak maaf dan dah mengaku kesilapan. Takpa selagi aku belum tidur ni aku explain la satu-satu," antara komen balas Aeril kepada warganet yang tidak berpuas hati.

Dalam pada itu, pelakon 'Tercipta Satu Ikatan' itu turut meluahkan rasa bengang apabila ada netizen yang tergamak menggelarkannya sebagai anak b*bi.

"Awat senyap anak b*bi weh? @aerilzafrel," tulis pengguna media sosial tersebut.

"Saya tahu saya salah, sebab waktu itu buka mask. Tapi nak cakap saya anak b*** saya tak boleh terima. Mak ayah saya dah meninggal. Kenapa nak b*bi kan mereka?" balas Aeril lagi.

Aeril dan isteri, pelakon dan usahawan Wawa Zainal antara jemputan selebriti yang hadir pada malam itu. Terdahulu, Aeril pernah disahkan posit1f Covid-19 selepas berkunjung ke rumah pembantu peribadinya yang kurang sihat pada 19 Januari lalu.

www.myartis.com / Sumber: Beautifulnara & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT NIKAH - TUA 18 TAHUN BUAT ANGAH RAJA LAWAK NAMPAK 'MATANG'

Usia bukan penghalang!

Demikian juga dengan pernikahan pelawak, pelakon dan pengacara Angah Raja Lawak, 38, yang selamat dinikahkan dengan gadis pilihan hatinya, Amira Asyura Abd Razak, 20, dengan sekali lafaz.

Meskipun berbeza usia 18 tahun, namun ia bukan penghalang untuk membina mahligai bahagia.

Untuk makluman, majlis pernikahan tersebut berlangsung di kediaman pengantin perempuan di Melaka Perdana Homes Resort sekitar jam 10.10 pagi tadi.

Dalam majlis meriah itu, Angah atau nama sebenarnya Iskandar Shah Hashim yang menggayakan kurta kelabu gelap dinikahkan dengan berwalikan jurunikah, Mohammad Suhaimi Kassim dengan mas kawin seutas rantai emas dan sebutir loket belian selain wang hantaran RM15,000.

Bagi dulang hantaran pula, pihak lelaki telah memberi enam dulang hantaran dan dibalas tujuh daripada pihak pengantin perempuan.

Antara barangan hantaran lelaki untuk perempuan termasuk telekung, kasut, minyak wangi jenama Gucci, Kek, beg tangan jenama Versace manakala hantaran perempuan untuk lelaki antaranya kasut jenama Versace, kek, jam tangan dan lain-lain.

Esok pula, satu majlis resepsi kedua-dua mempelai akan diadakan di Dewan Tun Ali, Bukit Katil, Melaka.

Tahniah diucapkan!

MALAM BERINAI

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


NEELOFA & KELUARGA BERANGKAT TUNAI UMRAH HARI INI

Pelakon, pengacara dan juga usahawan, Noor Neelofa menerusi akaun Twitter peribadinya telah berkongsi bakal berangkat ke Tanah Suci, Mekah untuk menunaikan ibadah umrah bersama keluarga hari ini.

Melihat pada entri tersebut, Neelofa mengambil kesempatan memohon maaf kepada semua yang mengenali diri atas kesilapan kata dan kelakuannya.

Pelakon drama bersiri 'Red Velvet' itu memohon dipermudahkan urusannya di sana bersama ahli keluarga serta akan menjadi manusia yang lebih baik.

"I'm leaving for umrah insyaAllah today with my family. I would like to apologize should I hurt anyone's feelings with my words and actions.

Klik untuk gambar besar

"May Allah ease everything for me and my family and may we come back a better person, insyaAllah," tulis pengacara rancangan MeleTOP itu.

Rata-rata pengikut Twitter turut mendoakan agar perjalanan serta ibadah Neelofa berjalan lancar.

Dalam perkembangan terkini, Neelofa baru menandatangi kontrak bersama sebuah agensi model dan bakat antarabangsa, Established Models di London baru-baru ini.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERCAPAIAN & TANGGUNGJAWAB - DATUK MOKHZANI KAGUM DENGAN KHAI BAHAR

"Saya kagum dengan Khai Bahar ni sebab dia naik secara mendadak la. Dari kecik di Perlis ni kita tak pernah pun tengok bakat dia yang betul-betul. Selama saya balik Perlis pun tak pernah tahu bakat dia.

"Segelintir budak-budak lain ada yang kita tengok masuk program Radio RTM Perlis Fm, Bintang Kecil, Bintang P Ramlee dan lain-lain tapi dia tak masuk tunjuk bakat pun.

"Dia nyanyi suka-suka ja kat karaoke di rumah. Kadang-kadang dia bawa gitar dekat kawan baik saya cikgu Dean Manap minta tune gitar kerana kebetulan Khai kawan baik dgn Fizura anak Dean Manap," tulis pengarah Muzik RTM, Datuk Mokhzani Ismail di laman Facebook.

Datuk Mokhzani meluahkan rasa kagum terhadap pencapaian penyanyi Khai Bahar apabila bakat nyanyiannya mendapat perhatian bukan sahaja di Malaysia malah negara seberang Indonesia.

Mokhzani berkata, penyanyi berasal daripada Perlis itu tidak pernah menunjukkan bakat tersebut ketika di bangku sekolah.

Klik untuk gambar besar

Difahamkan, Khai atau nama penuhnya Mohammad Khairul Baharuddin itu pernah mencuba nasib pada uji bakat Akademi Fantasia 3 (AF3) tapi gagal.

Sementara itu, Mokhzani turut menceritakan pengalaman mengadakan persembahan di Jakarta, Indonesia Ogos tahun lalu. Katanya, dia terkejut apabila kehadiran Khai di negara jiran itu disambut oleh peminat-peminatnya.

"Saya tak pernah kenal Khai Bahar ni sampailah apabila satu persembahan di Jakarta pada bulan Ogos 2017 iaitu untuk hubungan diplomatik Malaysia Indonesia 50 tahun.

"Dalam hati saya berkata Amy saya kenal begitu juga Ernie dan Syamel cuma Khai tak pernah sangat tahu pulak bakat dia tapi dengar kata dia orang Perlis.

"Bila tiba di lapangan terbang Jakarta terpegun saya ramai peminat-peminat tunggu di lapangan terbang dengan kamera dan telefon. Dalam kepala saya artis yang mana satu ni kerana Amy Search tiada dalam penerbangan itu.

"Menjerit-jerit peminat apabila muncul di depan mereka artis yang mereka sanjung. Rupa-rupanya artis kelahiran Perlis Khai Bahar. Saya kata dasat hang Khai," katanya.

Sementara itu, Mokhzani turut memuji sifat penyanyi lagu 'Luluh' itu yang dikatakan berbudi bahasa dan semangat kampung yang menebal. Biarpun kurang bernasib baik menyambung pelajaran, namun diberikan rezeki yang lain.

Katanya, Khai tidak pernah melupakan tanggungjawab terhadap keluarganya di kampung selepas diberikan rezeki dalam bidang nyanyian.

"Malah menurut cikgu Dean bila dia dah mewah, dia cari rumah sewa yang lebih selesa untuk keluarganya melalui cikgu Dean dan sekarang mungkin sudah mampu beli.

"Malah dia hantar ibu bapa menunaikan umrah. Ayahnya bekas pemandu teksi dan ibunya mungkin rasa bangga sebagaimana saya melihat kepada kejayan demi kejayaan yang diperolehinya," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - AKSI ISTERI NAS-T DAN 'BABY BUMP' NYA

Bakal bersalin tidak lama lagi, isteri kepada pelakon Nas-T, Atita Haris telah sudi berkongsi gambar-gambar baby bumpnya bersama peminat.

Gambar yang dikongsi Atita dan juga suaminya itu mendapat perhatian ramai pengikut IGnya dan rata-rata mereka memberi kata-kata semangat dan doa agar Atita selamat melahirkan bayinya nanti.

Jom tengok!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Foto: Atita IG & Nas-T IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


YAZMIN AZIZ DITEGUR PU SYED BERAKSI MESRA, BANGGA TAYANG KEKASIH BERLAINAN AGAMA

Sebelum ini, penyanyi Yazmin Aziz menerusi aplikasi TikTok memuat naik video menerangkan tentang agama yang dianut oleh kekasihnya seorang pemain bola sepak pasukan The Red Warrior, Nixon Guylherme.

Dalam vieo tersebut, Yazmin yang kini sedang bahagia menjalinkan hubungan cinta itu berasa hairan apabila ramai yang tidak senang melihat hubungan cinta berbeza agama mereka.

Tindakan Yazmin menunjukkan aksi mesra dan berbangga memiliki kekasih berlainan agama telah mendapat perhatian pendakwah bebas iaitu Pencetus Ummah (PU) Syed yang tampil menegur.

PU Syed atau nama sebenar Syed Mohd Bakri Syed Ishak, 40, berkata sebagai seorang Muslim, perbuatan Yazmin itu dilihat tidak wajar dan tidak seharusnya menjadi tontonan masyarakat.

Klik untuk gambar besar

"Malaysia tidak pernah sunyi dengan melibatkan isu tentang orang yang dikenali. Terbaharu, saya dapat tahu tentang Yazmin yang menonjolkan kehidupan bersama kekasih bukan Islam.

"Ini satu perbuatan yang tidak patut dipertontonkan kepada masyarakat, lebih-lebih lagi di zaman yang penuh fitnah ini," kata PU Syed yang berkongsi pandangannya itu menerusi rakaman video yang dimuat naik di laman Instagram pada Rabu.

Dalam pada itu, pendakwah bebas ini turut menasihati Yazmin atau nama penuhnya Yazmin Aldwin Abdul Aziz, 21, agar sentiasa berpegang teguh pada landasan agama.

"Kalau kamu rasa nak bercinta dengan seorang bukan Islam, pastikan ia berlandaskan syariah. Pertamanya mestilah seorang Muslim. Kehidupan kita sebagai umat Islam ada landasan halal dan haram.

"Segala yang ditunjukkan di media sosial merupakan perbuatan maksiat seperti berpelukan dan berpakaian tidak senonoh. Ini semua tidak dibenarkan syarak dan ia boleh menjadi contoh yang buruk kepada masyarakat," jelasnya.

Dalam hantaran yang sama, PU Syed turut meminta Yazmin bertaubat dan mengajak kekasihnya itu memeluk Islam terlebih dahulu serta segera bernikah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADIK WANI COMEL, KUATKAN SEMANGAT... JANGAN BACA KECAMAN NERAKAZERS!" - AZWAN ALI

Selebriti serba boleh, Azwan Ali atau lebih dikenali sebagai Diva AA telah bertemu dengan gadis yang mempunyai masalah obesiti iaitu Wani Comel, baru-baru ini. Azwan Ali atau lebih mesra dengan panggilan Diva Aa tampil memuat naik sebuah video dan berkongsi swa-foto di laman Instagramnya.

Menerusi hantaran tersebut, jelas kedengaran Azwan Ali sempat menitipkan kata semangat kepada Wani selepas dia menerima kritikan dan komen negatif daripada netizen. Bukan itu sahaja, Azwan Ali turut menyifatkan Wani sebagai seorang wanita yang kuat semangat dan cekal mengharungi ujian kehidupan.

"ADIK WANI COMEL, PEMALU, PENDIAM, KUAT SENYUM, SEMANGAT NYA CUKUP KUAT, DGN WAJAH SYURGA, YG TERANIAYA ! OHHH TUHANNNNN ...... WALAUPON SESEKALI ADIK WANI COMEL KUAT TERMENUNG !

Klik untuk gambar besar

"YG PTG ADIK WANI COMEL, FANATIK DIVA AA ! #TqqqALLAH. TEMUKAN DIVA AA VS ADIK WANI COMEL ! APA IG ADIK WANI COMEL ? #BESTcomments, TAG HER DAPAT RM200, TC APPLIES.

"DIVA AA SEMPAT TITIP NASIHAT. TO ADIK WANI COMEL, KUAT KAN SEMANGAT ! FIRM ON, ALL EVIDENCE TAU ! BE STRONG ! JGN BACA KECAMAN NERAKAZENS ! INSHA ALLAH, BERJAYA DUNIA AKHIRAT SAYANGGGG," tulis Azwan Ali.

Terdahulu, Wani atau nama sebenarnya Nurul Airawani Nazira Ibrahim, 23, telah menjadi perhatian netizen selepas berlaku beberapa konflik permasalahan bersama usahawan kosmetik terkenal, Datuk Aliff Syukri.

www.myartis.com / Sumber & foto: Media Hiburan, Instagram Azwan Ali & Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CUBAAN KALI PERTAMA - TEPUNG PELITA IKA NABEELLA LARIS

"Saya biasa berniaga pada Ramadan. Saban tahun, saya menjual sambal hitam jenama Sambal Bini Bowie dengan ramuan belimbing buluh. Tetapi sekarang sukar hendak mendapatkan buah belimbing dari Kuala Lipis, Pahang yang saya selalu gunakan. Iyalah, kita tidak boleh sesuka hati merentas negeri. Jadi, projek itu terbantut.

"Hendak dijadikan cerita, suami tiba-tiba mengidam kuih tepung pelita. Berusaha dia menghubungi ibu saya bertanya resipi dan cara membuat kuih itu," demikian kata pelakon Ika Nabella yang sebelum ini mengaku tidak pernah menyediakan sendiri kuih tepung pelita, akhirnya pakar menyediakan pemanis mulut itu.

Ika memanfaatkan masa terluang dengan diisi dengan kegiatan berfaedah sepanjang Perintah Kawalan Pergerakan (PKP) dan Perintah Kawalan Pergerakan Bersyarat (PKPB) yang dikuatkuasakan. Bukan itu sahaja, Ika menjual hasil air tangannya itu selepas maklum balas menyatakan kuih tepung pelita yang dihasilkannya, enak.

Kongsi ibu kepada bayi berusia enam bulan, Muhammad Noah Zayn ini, dia lazimnya membeli kuih tradisional popular pada bulan puasa itu di bazar Ramadan atau dihasilkan ibu. Apa yang melucukan, tambah Ika, bahan dibeli suami 'tersadai' di rumah selama seminggu: "Saya kemudian ambil hati suami dengan menyediakan kuih itu buat kali pertama seumur hidup," kata isteri kepada Muhammad Zaid Aznam itu.

Klik untuk gambar besar

Cubaan sulung Ika atau nama sebenar, Ika Nabila Abdul Rahim menyediakan tepung pelita dipuji suami: "Apabila dipuji, 'kembang' juga diri ini. Namun, nampaknya, pujian suami ada makna kerana dia meminta saya menyediakan kuih sama untuk keluarga dan sanak-saudara.

"Lantas, saya pun teruja berkongsi video bagaimana menyediakan kuih itu di Instagram (IG). Tidak sangka ramai teman artis beri ulasan dan teringin merasa air tangan saya. Alang-alang, saya buat tepung pelita untuk teman artis seperti Ruhainies, Nora Danish, Puteri Aishah, Tya Arifin, Datin Paduka Eina Azman, Mimie Haris dan Ummi Nazeera," ujarnya.

Ika berkata, pada mulanya, dia tidak berniat untuk berniaga: "Saya meminta alamat teman artis untuk dihantar kuih tepung pelita sebagai pengganti diri dan tanda ingatan pada bulan mulia ini," tuturnya.

Tanpa diduga, pemberian kuih itu kepada teman artis membuka ruang untuk berniaga secara kecil kecilan: "Mereka memuji dan beritahu enak. Ada juga yang cakap isi terlalu cair dan bekas digunakan terlalu besar.

"Niat saya agar kuih itu dapat dikongsi seisi keluarga. Tidak sangka, ada teman artis berkongsi mengenai tepung pelita saya di IG Story dan mahu menempahnya. Dari situlah, pengikut dan peminat saya mula menempah," jelasnya.

Namun, kata Ika, disebabkan dia perlu menjaga anak kecil, tempahan kuih tepung pelita hasil air tangannya, terhad: "Hendak menyediakan kuih ini bukan mudah. Mahu kacau ramuan juga mengambil masa lama," katanya yang menerima tempahan pelanggan dari kawasan berdekatan sahaja.

www.myartis.com / Sumber & foto: Berita Harian & Instagram Ika Nabella & @zaidbowie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT 'KESALAHAN TERINDAH' VERSI PENUH - NANA SERONOK LUANGKAN MASA BERSAMA ANAK

Penyanyi Siti Nordiana yang pernah memperdengarkan lagu 'Kesalahan Terindah' versi pendek dalam drama lakonannya, 'Cekelat Honey' dan 'Satukan Rasa' itu mengambil inisiatif memuatnaik dendangan penuh di YouTube.

Mempunyai banyak masa terluang sepanjang Perintah Kawalan Pergerakan Bersyarat (PKPB), Siti Nordiana atau mesra disapa Nana, tidak bertangguh menyiapkan versi penuh lagu ciptaannya itu demi peminat.

"Single 'Kesalahan Terindah' dicipta sejak tahun lalu. Saya fikir, sementara menunggu single baharu, mengapa tidak saya lancarkan lagu yang pernah diperdengarkan dalam drama ini di YouTube saya. Hendak lancarkan single baharu pun, keadaan tidak mengizinkan. Bermacam-macam perkara kena buat termasuk video muzik," jelasnya.

Menggunakan nama pena Nana Alias dalam karyanya, Nana memberitahu, lagu berkenaan berkisar insan yang jatuh hati dengan individu tidak sepatutnya dia bermain cinta: "Nana fikir mungkin ada antara kita pernah melalui situasi ini.

"Semuanya mengikut persepsi masing-masing dan cara kita melihat sesuatu. Mungkin orang yang dicintai itu tidak setaraf dengannya. Adakalanya, kita suka, tetapi si dia tidak mempunyai perasaan sama," ujarnya.

Pemenang trofi Penyanyi Wanita Popular DuitNow, Anugerah Bintang Popular BH (ABPBH) Ke-32 ini menganggap Kesalahan Terindah sebagai projek istimewa sempena PKPB. Nana berkata, single itu dilancarkan bagi mengotakan janji kepada peminat: "Sudah lama peminat menanti versi penuh lagu ini. Jadi, sempena PKPB, saya siapkan single ini," tuturnya.

Mengenai Ramadan kali ini, Nana bersyukur ketibaan bulan mulia ini dalam tempoh PKPB, memberi hikmah tersendiri. Paling menyeronokkan, Nana dapat meluangkan lebih banyak masa dengan anaknya, Mohammad Rayyan Nakhaie.

"Saya dan Ryan ada lebih banyak masa bersama. Hampir setiap hari , saya memasak juadah berbuka puasa. Rutin ini jarang dibuat apabila terikat dengan komitmen kerja. Jadi, saya dapat menunjukkan skil memasak kepada anak," katanya.

www.myartis.com / Sumber & foto: Berita Harian & Instagram Siti Nordiana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SKANDAL SUAMI: "DIA INGIN RAIH PUBLISITI MURAHAN" - ADIRA

Semalam dengan bangganya suami kepada Adira Suhaimi dan Datin Red (Datin Syarifah Norshafila Hassim), Datuk Red mengaku pernah menjalinkan hubungan dengan seorang pelakon baru yang dikenali sebagai N.

Namun kata Datuk Red atau nama sebenarnya Datuk Seri Adnan Abu, hubungan itu sudah berakhir selepas pelakon wanita kelahiran Sabah itu memberitahu isteri keduanya, Adira mengenai perkara terbabit.

Sudah lali dengan kontroversi membabitkan suaminya dengan wanita lain, Adira enggan mengendahkan perkara itu kerana menganggap suaminya sukakan publisiti murahan.

Berasakan ia sering kali berlaku, penyanyi yang berusia 6 tahun memilih untuk tidak mengendahkan kontroversi membabitkan suaminya itu.

Adira menegaskan, beliau enggan mempedulikan publisiti murahan yang diraih, sebaliknya lebih fokus untuk membesarkan anak perempuannya, Anggrek, yang kini berusia enam bulan.

Klik untuk gambar besar

"Sejujurnya, saya sendiri sudah keliru dengan skandal yang membabitkan suami saya. Malah, saya mengetahui mengenai kontroversi (terbaru) ini pun apabila menerima panggilan bertalu-talu daripada pihak wartawan sendiri.

"Anggap saja isu yang timbul ini sekadar perkara remeh yang tidak perlu diperbesarkan kerana pada saya, dia seperti ingin meraih publisiti murahan. Jika diikutkan, manusia mana yang dengan mudah membuka aib sendiri?

"Oleh itu, saya memilih untuk tidak ambil pusing kontroversi yang timbul ini. Sebaliknya, saya berhasrat untuk menjaga dan membesarkan anak perempuan saya saja," kata Adira.

Selain itu Adira turut memberitahu dirinya sudah tawar hati untuk mengambil sebarang tindakan setiap kali timbulnya kontroversi suaminya bermain cinta kerana sudah terlalu kerap terjadi.

Menerusi laporan media lain pula, Datuk Red turut mengakui sedang mencari calon isteri ketiga buat masa ini namun N tidak menepati citarasanya untuk dijadikan isteri.

Adnan juga sebelum ini pernah mencipta kontroversi apabila video dirinya memeluk pelakon, Ruhainies, ketika menaiki tangga bergerak di sebuah pusat beli-belah tersebar.

Kalau isteri sendiri sudah malas hendak melayan perangai suaminya, sebagai orang luar rasanya kelu lidah untuk memberikan komen.

Apa yang diharapkan Adira tabah mengahdapi kehidupan mendatang, apalagi menjaga anak sulungnya, Anggerik yang kini memasuki enam bulan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'SAYA CINTAI GURMET BUKAN KERANA PANGKAT' - EINA AZMAN

Pelik tapi benar!

Jika pasangan lain hendak berkahwin, mereka selalunya diberi ucapan tahniah dan iringan doa agar selamat melayari bahtera perkahwinan. Tetapi bagi Eina Azman, keputusannya untuk berkahwin dengan kekasih berketurunan Sikh iaitu Datuk Paduka Gurmet Singh menjadi hangat dan bertukar kontroversi pula.

Dia bukan sahaja didakwa mahu mengahwini lelaki itu kerana gelaran pangkat, malah timbul juga tuduhan yang dia gilakan harta.

Untuk mengetahui perasaannya dengan lebih mendalam, jom kita ikuti temubual dengan media ini:

Media: "Tahniah atas berita perkahwinan Eina. Bagaimanakah anda boleh mengenali Gurmet?"

EINA: "Saya mula mengenali Gurmet sejak beberapa tahun lalu. Dia merupakan kawan kepada abang saya. Namun, sejak bulan Oktober tahun lalu, kami bertambah rapat dan hubungan sebagai sekadar kawan telah bertukar menjadi sayang."

Media: "Apakah keistimewaan Gurmet sehingga membuatkan anda jatuh hati terhadapnya?"

EINA: "Dia merupakan seorang jejaka yang baik dan sangat menghormati keluarga saya. Dia juga pandai menjaga hati ibu dan bapa saya. Selain itu, dia gemar memenuhi kehendak saya walaupun kadangkala permintaan itu agak keterlaluan."

Media: "Apakah permintaan tersebut?"

EINA: "Jika saya teringin makan asam pedas, dia sanggup membawa saya ke Melaka. Baru-baru ini, saya melihat Emma Maembong melancong ke Universal Studio, Singapura. Saya pun menyatakan hasrat ingin ke sana. Tanpa bertangguh, kami terus terbang ke sana pada hari yang sama."

"EINA mengakui Gurmet gemar memenuhi permintaannya walaupun ia kadangkala keterlaluan."

Media: "Bagaimanakah penerimaan kaum keluarga terhadap Gurmet yang bukan beragama Islam?"

EINA: "Alhamdulillah, keluarga saya sangat memahami. Lagipun, dia banyak belajar mengenai cara hidup orang Melayu dan agama Islam menerusi kawan-kawannya. Dia juga turut mengikut beraya bersama ke rumah saudara-mara saya baru-baru ini."

Media: "Gurmet kini bergelar Datuk Paduka. Adakah anda tidak gusar mengenai persepsi orang di luar sana mendakwa anda mahu mengahwininya kerana pangkatnya?"

EINA: "Sejujurnya, saya mengenali Gurmet sebelum dia menerima gelaran Datuk Paduka lagi. Saya mencintai dan menyayangi dirinya bukan disebabkan pangkat. Saya memilih dia kerana dirinya sendiri. Justeru, saya rasa isu seperti ini tidak perlu timbul."

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AISHAH AZMAN ENGGAN ULAS ISU TTL TERHADAP LAPORAN KES SYAFIE

"Sorry, I'm not interested (Maaf, saya tidak berminat)," demikianlah komen ringkas pelakon Aishah Azman ketika ditanya berhubung kes bekas tunangnya, pelakon Syafie Naswip apabila pihak pendakwa raya membuat keputusan kes adalah Tiada Tindakan Lanjut (TTL) kerana tiada keterangan yang mencukupi.

Ramai yang ingin tahu apakah reaksi Aishah selepas mendapat tahu berita tersebut. Bagaimanapun, dia enggan memberikan komen lanjut mengenainya. Beberapa bulan yang lalu, kecoh kisah Syafie dan Aishah putus tunang. Situasi kemudian bertukar tegang apabila Aishah mengambil keputusan untuk membuat laporan polis.

Dunia hiburan dihebohkan dengan berita mengenai seorang pelakon lelaki yang ditahan polis selepas membelasah bekas tunangnya kerana berang apabila wanita itu memintanya memutuskan hubungan songsang dengan kenalannya, 26 Jun lalu. Netizen mula berspekulasi dan mendakwa Syafie merupakan individu yang dimaksudkan kerana dia baru saja putus tunang dengan Aishah.

Untuk rekod, Syafie dan Aishah bertunang pada satu majlis yang diadakan pada 7 April 2019 bertempat di Forest Valley Hall, Cheras. Namun, kedua-dua pasangan itu mengambil keputusan untuk memutuskan pertunangan pada 21 Julai tahun yang sama.

Klik untuk gambar besar

www.myartis.com / Sumber & foto: Astro Gempak, Instagram Aishah Azman & Syafie Naswip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIRA ABU ZAHAR SAHKAN SUDAH BERCERAI DENGAN HELMI

Pengarah dan pelakon terkenal iaitu Dira Abu Zahar, 32, mengakui bahawa dirinya itu kini sudah tidak lagi menjadi isteri kepada Mohd. Helmi Mohd. Yusof, 38, apabila mereka berdua sah bercerai.

Terdahulu, rumah tangga pasangan ini dikatakan mempunyai krisis, namun Dira yang merupakan ibu kepada seorang cahaya mata itu menjelaskan tiada apa yang berlaku.

Bagaimanapun, agak mengejutkan selepas beberapa bulan, semalam Dira tampil mengakui rumah tangganya sudah tidak dapat diselamatkan lagi.

"Saya perlu menjelaskannya kepada khalayak terutama apabila rumah tangga kami tidak boleh diselamatkan lagi," kata Dira yang tidak mahu mengulas lebih lannjut.

Anaknya di bawah jagaannya dan Dira juga tidak menghalang seandainya bekas suaminya mahu berjumpa dengan anak tirinya itu.

Untuk info, Dira sebelum ini pernah mendirikan rumah tangga dengan Ash anggota kumpulan Bau pada tahun 2007 dan bercerai tiga tahun kemudian. Hasil perkahwinan itu Dira dikurniakan seorang zuriat bernama Anggun.

Selepas itu barulah Dira bernikah pula dengan Helmi pada tahun 2011 dan tidak dikurniakan anak.

Semoga apa yang berlaku ada hikmah yang terbaik buat kedua-dua pasangan ini.

Sumber: Media Hiburan

Foto: Dira Abu Zahar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SANGAT MELAMPAU!" - FIZA HALIM JAWAB TUDUHAN BUAT PROJEK DALAM TANDAS, BIMBANG KEADAAN IBU SEDANG SAKIT

"Ikutkan saya malas nak layan sebab tak tahu nak kata apa. Saya tahu fasal fitnah itu pun sebab peminat yang hantar kepada saya. Kalau saya diam saja, orang anggap berita itu betul. Kalau jelaskan pun, mesti ada yang kata tipu. Saya pun tak tahu dah nak kata apa.

"Ibu saya dah la tengah sakit! Dia baru saja disahkan mengidap penyakit kanser usus... dah masuk stage 3, tiba-tiba datang pula masalah lain," jelas pelakon Fiza Halim yang mengakui terkejut apabila ada peminat menghantar paparan skrin artikel yang mendakwa dia melakukan perbuatan terkutuk dalam bilik air di sebuah hotel, baru-baru ini.

Menganggap ia satu fitnah, Fiza atau nama sebenarnya Siti Zaidatul Fiza Abd. Halim memberitahu pada awalnya dia enggan mengulas mengenai perkara itu kerana bimbang keadaan ibu sedang sakit.

Sebelum ini, sebuah akaun Instagram berkongsi artikel mendakwa Fiza membuat maksiat dengan seorang pelanggannya dalam bilik air di sebuah hotel terkemuka. Menerusi perkongsian itu juga, terdapat paparan skrin beberapa status pengguna Twitter yang mendakwa pernah membayar Fiza untuk pengkhidmatan seks.

Klik untuk gambar besar

Dalam pada itu, bekas anggota kumpulan Elite ini menegaskan dia tidak akan melakukan perbuatan terkutuk yang boleh memalukan diri sendiri dan keluarga. Menurut pelakon berusia 40 tahun itu, dia tidak mahu menuduh mana-mana pihak kerana menyedari ramai orang yang iri hati melihat kebahagiaannya.

"Boleh fikir sendiri, logik ke tak? Takkan la saya nak buat maksiat di tempat umum dan malukan diri sendiri dengan berkongsi di laman sosial. Agak-agaklah nak sebar fitnah sampai macam itu sekali... sangat melampau!

"Saya ada anak dan keluarga, takkan la saya nak buat benda terkutuk itu. Saya tak tahu siapa penyebar fitnah itu dan apa motif dia. Saya tak berani nak tuduh siapa sebab ramai orang dengki tengok kebahagiaan kita," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA TETAK: BAPA EMMA MAEMBONG STABIL, DIBENAR PULANG

Pada Khamis lalu, bapa pelakon Emma Maembong, Ismail Embong, 68, menjadi mangsa samun hingga mengalami kecederaan serius di kepala, jari dan siku akibat ditetak oleh penyamun dalam kejadian tidak disangka di rumahnya di  Jalan Dewan Bahasa dan Pustaka, Kuala Lumpur.

Ismail ketika itu berseorangan di rumahnya dan didatangi seorang lelaki bersenjatakan parang yang terus menetaknya. Meskipun kehilangan komputer riba, dompet dan telefon bimbit... namun syukur nyawanya selamat walaupun telah ditetak berkali-kali.

"Keadaan bapa saya berada dalam keadaan stabil dan beransur baik," ujar Kakak Emma, Shikin Maembong ketika dihubungi media.

Tambah Shikin, bapanya telah dibenarkan pulang ke rumah kira-kira pukul 12 malam Khamis selepas mendapat rawatan di unit kecemasan Hospital Kuala Lumpur (HKL).

"Alhamdulillah, selepas mendapat rawatan dan berehat keadaan ayah semakin baik dari kecederaan yang dialaminya dalam kejadian samun itu.

"Semalam selepas selesai dirawat di unit kecemasan HKL, ayah dibenarkan pulang ke rumah kira-kira pukul 12 malam.

"Buat masa ini tidak tahu nak cakap keadaan dia (ayah) trauma atau tidak sebab dia masih lagi berehat. Pihak polis pula belum ada bagi apa-apa perkembangan tentang penyamun itu," katanya lagi.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - FASHA & AIDIL SELAMAT TIMANG ANAK PEREMPUAN, 'BABY A'

"🔹J U M A A T🔹 🔸0 7 - 0 8 - 2 0 2 0 🔸 Alhamdulillah 'Baby A' selamat dilahirkan & sehat. Syukur Ya Allah. Alhamdulillah di atas rezeki ini. Terima kasih isteriku @fashasandha di atas kandungan selama ini. I cuti sebulan jaga & teman u berpantang ok🤗😘.

"Terima kasih kepada semua yang tidak putus2 mendoakan utk kami. Semoga Allah perluaskan lagi rezeki kalian..🤲Aminn🤲 #newborn #leogirl #samamacamayah," demikian tulis pelakon Aidil Aziz yang memaklumkan berita gembira dimana isterinya, pelakon Fasha Sandha selamat bersalin anak perempuan mereka hari ini.

Untuk makluman, Fasha berkahwin dengan Aidil pada 30 Mac tahun lalu dan pernah keguguran sebanyak dua kali. Menerusi perkahwinan terdahulu bersama Jejai, Fasha mempunyai dua orang anak iaitu Putra Rayfal Ramli, 7, dan Putri Raysha Jemyma, 6.

Klik untuk gambar besar

www.myartis.com / Sumber & foto: mStar, Instagram Aidil Aziz & Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENYANYI DAN PENCIPTA LAGU, 'ABANG LONG' KEMBALI KE RAHMATULLAH

Shafie Ahmad, 54, atau lebih dikenali sebagai Pak Long yang mencipta dan menyanyikan lagu ‘Selagi Ada Rindu’, meninggal dunia di Hospital Sultan Abdul Halim (HSAH) Sungai Petani, Kedah, petang semalam.

Allahyarham meninggal dunia dipercayai akibat paru-paru berair. Allahyarham menghembuskan nafas terakhir pada 6.50 petang di sisi kesemua tujuh anaknya dan isteri selepas tiga hari dimasukkan ke Unit Rawatan Rapi (ICU) hospital berkenaan.

"Abah dirawat di HSAH sejak 8 Februari lalu selepas dipindahkan dari Hospital Sik.

"Sebelum ini abah dirawat di Hospital Sik selama 25 hari iaitu sejak awal Januari lalu akibat demam panas.

"Doktor beritahu paru-paru abah berair selain turut mengesyaki abah menghidap kanser darah," ujar anaknya, Nur Muhammad Idhoffy, 18, dipetik sebagai berkata ketika dihubungi media.

Untuk makluman, Abang Long terkenal dengan lagu 'Selagi Ada Rindu', 'Cinta Pantai Merdeka' nyanyian Tropika dan lagu 'Al Jannah' dendangan Mawi.

Jenazah akan dibawa pulang ke rumahnya di Kampung Batu 8, Sik dan dikebumikan pagi ini.

Al-Fatihah!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR HAQIEM RUSLY DI IG DIPADAM ISTERI, BERI BAYANGAN TAK BERHIJAB?

Ketika orang ramai sedang bergembira menyambut hari raya, timbul pula spekulasi dalam rumah tangga penyanyi dan komposer, Haqiem Rusli, 24, apabila isterinya, Anis Sofea, 21, mencetuskan tanda tanya selepas tindakannya meninggalkan tiga hantaran gambarnya di laman Instagram, selain tiada lagi gambar bersama suami dimana dipercayai sudah dipadam.

Bukan itu sahaja, malah isteri Haqiem itu juga membayangkan dirinya seakan tidak berhijab lagi kerana dilihat sekadar mengenakan selendang di kepala yang menampakkan bahagian rambutnya dengan disertakan kapsyen, 'SHR!!' yang mungkin membawa maksud 'Selamat Hari Raya'. Anis bagaimanapun bertindak menutup bahagian komen.

Menerusi hantaran di Instagram Story pula, Anis atau nama penuhnya Wan Anis Sofea Wan Zamzuri, hanya berkongsi gambar dirinya bersama ipar dan beberapa anak kecil.

Tindakan itu membuatkan peminat tertanya-tanya adakah pasangan suami isteri muda itu tidak meraikan Aidilfitri bersama sebagaimana dua tahun sebelumnya apabila mereka masing-masing kini dilihat seperti membawa haluan sendiri?

Sementara itu, semakan di Instagram Haqiem juga didapati penyanyi lagu 'Tergantung Sepi' dan 'Mimpi' itu hanya membuat hantaran foto dia bersendirian dan tiada langsung foto terbaharu bersama isterinya, selain gambar lama.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANEZ & SUAMI MAHU KEKALKAN PANGKAL PUTRI & SHA BUAT ANAK

Memberitahu akan meneruskan tradisi mengekalkan pangkal nama Putri buat anak keduanya yang dilahirkan kelmarin, pelakon, Hanez Suraya, 33, berkata dia dan suami, Romie Razin Adilha, juga mungkin mengekalkan perkataan seperti 'sha' pada penghujung nama puteri mereka.

"Saya mengikut sahaja kemahuan suami untuk menyeragamkan nama anak. Begitupun, sehingga kini kami belum mempunyai nama rasmi untuk si kecil. Apa yang pasti, namanya bermula dengan Putri. Cahaya mata sulung kami, umpamanya, diberikan nama Putri Aleesya, manakala anak suami menerusi perkahwinan terdahulu dinamakan dengan Putra Adreeshah dan Putra Rayqashah," katanya.

Bintang 'Love You Mr Arrogant' itu selamat melahirkan anak perempuan kedua di sebuah pusat perubatan di ibu kota, kelmarin. Bayi comel berkenaan dilahirkan secara normal dengan berat 3.55 kilogram. Hanez bersyukur apabila proses kelahiran kali ini dipermudahkan apabila dia hanya perlu berada di bilik bersalin selama kira-kira lima jam.

Klik untuk gambar besar

"Hasrat untuk melahirkan anak kedua pada Julai juga nampaknya dimakbulkan. Suami memang amat berharap nak melihat anak kami dilahirkan bulan ini kerana dia cukup sukakan angka tujuh. Malah, plet keretanya juga perlu ada angka berkenaan," tuturnya yang akan berpantang di Shah Alam, Selangor.

Menyentuh jantina si kecil, Hanez berkata, dia sebenarnya teringin menimang anak lelaki: Maklumlah, anak pertama saya adalah perempuan, jadi kalau diikutkan hati, teringin hendak menimang cahaya mata lelaki pula. Bagaimanapun, kami sekali lagi dianugerahkan rezeki cahaya mata perempuan".

Menurut Hanez, Aleesya, 3, juga amat gembira dengan kehadiran adiknya kerana dia kini sudah boleh membahasakan dirinya sebagai kakak. Pasangan berkenaan mendirikan rumah tangga pada 25 Mac 2015.

www.myartis.com / Sumber & foto: Berita Harian & Instagram Hanez Suraya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIZZ NINA BERSYUKUR UJIAN HADIR KETIKA BULAN RAMADAN - FARA FAUZANA SEDIA JADI 'NANNY'

Semua sedia maklum mengenai Mizz Nina dan Noh Salleh yang kini mengambil anak angkat diberi nama Musa, selepas pasangan selebriti ini berkongsi berita gembira tersebut pada Mac lalu.

Baru-baru ini, Mizz Nina ada memuat naik perkongsian di laman Instagram menitipkan rasa syukur di atas ujian yang diberikan terutamanya ketika di bulan Ramadan.

Menerusi entri itu, Nina berkata, Allah SWT menguji orang-orang yang paling dikasihi Nya untuk melihat bagaimana kita memberi respons dan menghadapi ujian berkenaan.

Tambahnya, ujian yang kita rasai akan menyucikan diri kita sendiri. Ujarnya, kadangkala kita perlu merasai kesakitan supaya boleh menjadi hamba Allah sentiasa bersyukur dan berserah diri kepada Allah.

Klik untuk gambar besar

Katanya, Allah SWT menguji orang-orang yang paling dikasihi Nya untuk melihat bagaimana kita memberi respons terhadap situasi-situasi yang dipertemukan oleh Nya.

"Banyak kali kita tersesat dan lupa tentang kebaikan dan pertumbuhan yang berlaku di sebalik ujian ini, bagaimana Allah menghapus dosa-dosa kita untuk setiap air mata yang jatuh, dan juga setiap kesakitan.

"Kesakitan yang kita rasakan dalam badan kita, menyucikan diri kita sendiri. Kadang-kadang kita perlu merasai kesakitan, supaya kita boleh ingat untuk menjadi hamba yang bersyukur.

"Malah, untuk memecahkan ego yang ada dalam diri, mengakui kekurangan kita dan berserah diri kepada Allah. Saya bersyukur dengan ujian yang datang, tepat pada Ramadan," tulisnya.

Dalam pada itu, Mizz Nina turut berdoa agar diizinkan Allah untuk menyambut bulan Ramadan dengan yang lebih lembut dan bersedia untuk beribadah. Malah, Mizz Nina berkata keadaan sekarang juga sangat berbeza apatah lagi dia kini bergelar seorang ibu dan diperlukan banyak nasihat.

"Saya berdoa agar Allah izinkan saya memasuki dan menyambut bulan Ramadan dengan hati yang lebih lembut, suci dan bersedia untuk beribadah dengan sebaik-baiknya. Sangat berbeza bergelar seorang ibu sekarang!" tuturnya.

Perkongsiannya itu mendapat pelbagai reaksi daripada netizen yang memberikan kata-kata positif buat Mizz Nina dan paling menjadi perhatian adalah komen daripada pengacara popular, Fara Fauzana yang bersedia untuk menjadi 'nanny' kepada Musa jika Mizz Nina mahu keluar berbuka berdua bersama suaminya.

Untuk makluman, Mizz Nina mendirikan rumah tangga dengan Noh pada 1 Julai 2011. Sehingga kini, pasangan itu belum dikurniakan cahaya mata lagi. Sebelum ini, Mizz Nina dilaporkan pernah menjalani rawatan kesuburan persenyawaan in-vitro (IVF).

Pasangan itu membuat keputusan untuk mengambil anak angkat dibuat selepas menjalani pelbagai rawatan untuk memperoleh zuriat. Kehadiran Musa telah menyerikan lagi kehidupan pasangan ini. Mereka bagaimana pun tidak berkongsi butir lanjut mengenai Musa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS PA VIDA DAKWA 'BERCINTA' - AMARIS NAFI, MAHU BERSEMUKA

"Ikutkan darah muda saya memang perasaan marah itu ada apabila dituduh dengan pelbagai perkara tidak berasas tetapi lebih baik saya tidak beri sebarang komen dan bersikap positif.

"Saya bukan hendak mencari gaduh dengan sesiapa... Jika dia rasa saya ada buat salah, saya sedia berjumpa dengannya.

"Kita kenal-kenal sambil minum kopi, mana tahu boleh jadi kawan selepas ini daripada mengeluarkan kenyataan sembarangan," kata pelakon Putra Amaris yang enggan mengulas lanjut mengenai tuduhan terhadapnya.

Menurut Amaris, dia bersedia bertemu dengan bekas pembantu peribadi Datuk Seri Vida yang dipecat iaitu Ahmad Iqbal Zulkefli selepas pemuda itu mendakwa dirinya dan jutawan itu menjalinkan hubungan istimewa.

Amaris berkata, dia tidak pasti mengapa Iqbal membuat tuduhan melulu itu memandangkan mereka tidak pernah bertemu atau mengenali antara satu sama lain sebelum ini.

Klik untuk gambar besar

Atas dasar itu, Amaris berkata, dia sedia untuk bertemu Iqbal bagi membolehkan dia mengetahui sendiri apakah kesalahannya agar salah faham di antara mereka boleh diselesaikan secara baik.

Amaris diminta mengulas mengenai komen Ahmad Iqbal dalam sebuah rakaman televisyen dalam talian yang menuduhnya mempunyai hubungan istimewa dengan Datuk Vida termasuklah mengatakan mereka sering memakai pakaian bersama.

Ahmad Iqbal yang dipecat serta merta pada 1 Jun lalu itu seolah-olah tidak mengetahui Amaris sebenarnya sudah berkahwin.

Dalam pada itu, Amaris atau nama sebenarnya Amran Ismail, 32, berkata, dia tidak pernah mencampuri sebarang urusan berhubung hal yang berlaku di antara Datuk Vida dan Iqbal sebelum ini.

Malah kata Amran, Datuk Vida juga tidak pernah menceritakan apa-apa mengenai Ahmad Iqbal kepadanya dan kerjasama di antara mereka sejak kebelakangan ini hanya atas dasar kerja.

"Pada pandangan saya, apa juga masalah dia dengan Datuk Vida seelok-eloknya dia sendiri selesaikan tanpa melibatkan orang lain.

"Saya sendiri tidak tahu menahu apa yang berlaku sebelum ini kerana jarang beri perhatian terhadap perkara yang tiada kena mengena dengan saya.

"Tambahan pula saya sendiri sibuk dengan penggambaran dan tiada masa untuk mengambil tahu hal orang lain," jelasnya.

Dalam pada itu, ditanya adakah tuduhan Ahmad Iqbal itu boleh menggores hati isterinya iaitu Nur Syazwani Alias, 28, Amaris bagaimanapun enggan memberi sebarang komen berkaitan perkara berkenaan.

Amaris kini berada di Ipoh, Perak bagi menyertai program rumah terbuka anjuran Datuk Vida bersama anak yatim dan tahfiz yang diadakan di taman tema Movie Animation Park Studios (MAPS).

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SEDIH BAKAL TINGGALKAN GELARAN JANDA - FASHA TERIMA KATA SEMANGAT

Semua mengetahui mengenai pasangan pelakon Fasha Sandha dan Aidil Aziz yang bakal melangsungkan pernikahan pada penghujung bulan Mac ini. Nampaknya, tinggal beberapa saja lagi sebelum menjelangnya hari penuh bermakna itu.

Hampir tiga tahun bergelar ibu tunggal, baru-baru ini menerusi laman Instagram, Fasha meluahkan rasa sedih apabila dia bakal meninggalkan statusnya sebagai seorang janda tidak lama lagi: "Sedih meninggalkan title Janda .. wanita Hari Ini Sekarang ❤".

Perkongsian Fasha itu mengundang pelbagai komen daripada netizen yang memberikan kata-kata semangat kepadanya dan mendoakan agar rumah tangga yang bakal dibina itu akan kekal bahagia sampai ke syurga.

Klik untuk gambar besar

Kata netizen lagi, Fasha sepatutnya rasa gembira kerana ditemukan dengan lelaki yang ikhlas menyanginya dan menerima dirinya serta anak-anaknya. Menurut mereka lagi, Fasha sememangnya layak untuk merasai kebahagiaan di dunia ini.

Untuk makluman, Fasha dan Aidil mengikat tali pertunangan pada 18 November tahun lalu. Majlis resepsi sebelah lelaki bakal diadakan di kampung halaman Aidil di Negeri Sembilan pada 6 April depan. Seramai 5,000 tetamu termasuk kaum keluarga, rakan-rakan serta wakil media di majlis resepsi itu nanti.

www.myartis.com / Sumber & foto: Rotikaya, Beautifulnara Instagram Fasha Sandha & Azura Couture

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::